Die Antille (Engels: Antilles; Frans: Antilles; Haïtiaanse Kreools: Zantiy; Jamaikaanse Patois: Antiliiz; Nederlands: Antillen; Papiaments: Antias; Portugees: Antilhas; Spaans: Antillas) is 'n argipel in die Karibiese gebied, wat uit die Groot-Antille en die Klein-Antille bestaan. Saam met die Lucayan-argipel (Bahamas en Turks- en Caicoseilande) vorm dit Wes-Indië. Die Antille grens in die suide en weste aan die Karibiese See, in die noordweste aan die Golf van Meksiko en in die noorde en ooste aan die Atlantiese Oseaan. Die eilandnaam "Antille" is van die Latynse ante ilium ("eilande net voor die kus") afgelei, dus die eilande voor die Sentraal-Amerikaanse kus. Volgens 'n ander teorie het die term "Antille" reeds in die Middeleeue na 'n mitiese eiland wes van Europa oorkant die Atlantiese Oseaan verwys. Nadat die Amerikas in 1492 deur Christophorus Columbus vir Europa ontdek is, het die Antille hul naam gekry. Die Groot-Antille bestaan uit die Kaaimanseilande, Kuba, Hispaniola (verdeel in die twee lande die Dominikaanse Republiek en Haïti), Jamaika en Puerto Rico.


Solanaceae is 'n plant familie wat hoort tot die orde Solanales en staan bekend as die aartappelfamilie. Daar is 2 000 spesies wêreldwyd wat hoort tot die familie en 50 van hulle kom plaaslik voor waarvan 10 bome is. Die familie is vegetatief uiteenlopend en baie van sy lede neig om onkruide te word. Belangrike spesies wat hoort tot die familie is aartappels, tamaties, soetrissies, paprika en brandrissies - almal belangrike voedselplante. Tabak is ook deel van die familie. Bokbitterappel (Solanum aculeastrum) Geneesblaarboom (Solanum giganteum) Inkbessiebos (Cestrum laevigatum) Kraalkriedoring (Lycium afrum) Luisboom (Solanum mauritianum) Rivierkriedoring (Lycium hirsutum) Wildetabak (Nicotiana glauca) Aartappel (Solanum tuberosum) Brandrissie (Capsicum frutescens) Nastergal (Solanum nigrum) Satansbos (Solanum elaeagnifolium) Soetrissie (Capsicum annuum) Tamatie (Solanum lycopersicum) Alfabetiese lys van Suid-Afrikaanse bome Watter Boom is dit? Eugene Moll. 2013. ISBN 978 1 77007 832 1 "Solanaceae Juss., nom. cons". Germplasm Resources Information Network. United States Department of Agriculture. 2007-04-12. Geargiveer vanaf die oorspronklike op 2009-05-06. Besoek op 2009-04-16. Hierdie artikel is ’n saadjie. Voel vry om Wikipedia te help deur dit uit te brei.


JC "Jaap" Steyn (*1938–†2021) was ’n joernalis, dosent in Algemene Taalwetenskap aan die Randse Afrikaanse Universiteit en professor-navorser in die Departement Afrikaans en Nederlands aan die Universiteit van die Oranje-Vrystaat. Hy was veral bekend vir sy indringende studies oor die Afrikaanse taal se herkoms en geskiedenis en sy omvattende biografieë oor onder andere M.E.R. en N.P. van Wyk Louw. As digter verwerf hy die Eugène Marais-prys en die Ingrid Jonker-prys en as prosaskrywer word hy bekroon met onder andere die Recht Malan-prys, die Louis Luyt-prys en die Stalsprys. Steyn is op 31 Julie 1938 in die distrik Fouriesburg op die plaas Mara gebore. Hy was die oudste seun van Jacob Cornelis Steyn en Martha Elizabeth (Martie) Mellet. Aan die einde van 1944 trek sy gesin na die plaas Omdraai-Noord in die distrik Petrus Steyn waar Steyn ’n plaasskool bywoon op Omdraai-Suid, en sy hoërskoolloopbaan aan die J.A. Malherbe-hoërskool in Petrus Steyn voltooi. Familielede en voorgeslagte van hom was betrokke by of direk geraak deur die uitwerking van die Groot Trek, die Tweede Vryheidsoorlog (1899–1902) en die rebellies van 1914 en 1939.


Die Bospatrys (Dendroperdix sephaena) is 'n algemene standvoël en kom in noord Namibië, noord en oos Botswana, Zimbabwe, Mosambiek, Noordwes, Limpopo en Mpumalanga voor. Die voël is 30 – 35 cm groot en weeg 240 – 460 gram. Hulle leef in beboste savanne en boomvelde. In Engels staan die voël bekend as Crested francolin. Bospatrys in die Krugerwildtuin. Skets van 'n Bospatrys, 1870. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Montero is 'n stad in Bolivië met 'n bevolking van 109 503. Hierdie artikel is ’n saadjie. Voel vry om Wikipedia te help deur dit uit te brei.


Die pa'anga is die geldeenheid van Tonga. Een pa'anga is 'n honderd seniti. Munte in sirkulasie is: 1, 2, 5, 10, 20 en 50 seniti. Die papiergeld is beskikbaar in 1, 2, 5, 10, 20, 50 en 100 pa'anga. Wikimedia Commons het meer media in die kategorie Paʻanga. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die taal. Vir die etniese groep, sien Somaliërs. Somalies (اللغة الصومالية, Af-Soomaali, [æ̀f sɔ̀ːmɑ́ːlì]) is ná Oromo die belangrikste Koesjitiese taal wat deur sowat 15 miljoen mense in Somalië aan die Horing van Afrika gepraat word. Dit vorm saam met Arabies die amptelike tale van dié land en is ook die amptelike taal van die omstrede gebiede Puntland en Somaliland. Daar is ook Somaliessprekende minderhede in Djiboeti, Ethiopië, Jemen en Kenia. Somalies word met beide die Latynse en die Arabiese alfabet geskryf. Somalies word as 'n Laagland Oos-Koesjitiese taal gekategoriseer met die naaste verwante Afar, Saho en Oromo. Somalies het in 1972 die amptelike taal van Somalië geword en word ook deur die Somaliese Diaspora wêreldwyd gepraat. Somalies vorm die derde mees verspreide taal in Ethiopië na Oromo en Amharies en word veral in die Ogaden-streek gebesig, een van nege etniese streke. Somalies is Djiboeti se belangrikste taal met sowat 60% van die bevolking wat dit praat, nog voor Afar met 35%. Sedert 2020 dien Somalies saam met Afar, Amharies, Engels, Oromo en Tigrinya as amptelike tale van Ethiopië.


El Alto (Spaans vir "die hoogte"; Aymara: Altu pata) is 'n voorstad net wes van die Boliviaanse regeringsetel, La Paz en die tweede grootste stad van die land ná Santa Cruz de la Sierra en voor La Paz. Die stad was tot 1985 deel van La Paz. Die hoogste internasionale lughawe ter wêreld is in die stadsgebied geleë. Hierdie artikel is ’n saadjie. Voel vry om Wikipedia te help deur dit uit te brei.


’n Opvlamster is ’n veranderlike ster wat soms vir ’n paar minute ’n onvoorspelbare, dramatiese toename in helderheid ondergaan. Daar word geglo sulke opvlammings is soortgelyk aan sonvlamme. Die toename in helderheid is dwarsoor die spektrum, van X-strale tot radiogolwe. Die eerste opvlamsterre, V1396 Cygni en AT Microscopii, is in 1924 ontdek. Die bekendste een is egter UV Ceti, wat in 1948 ontdek is. Vandag word soortgelyke opvlamsterre geklassifiseer as "UV Ceti-tipe veranderlike sterre" (afkorting: UV). Opvlammings kan elke paar dae plaasvind of, soos in die geval van Barnard se Ster, baie minder gereeld. Die meeste opvlamsterre is dowwe rooi dwergsterre. UV Ceti and the flare stars, Autumn 2003 Variable Star of the Season deur dr. Matthew Templeton, AAVSO(www.aavso.org) Stellar Flares - D. Montes, UCM.


Gary van Aswegen (geb. op 18 Februarie 1990 te Pretoria) is 'n Suid-Afrikaanse rugbyspeler. Hy speel vir die Stormers in Superrugby en vir Westelike Provinsie in die Curriebeker. Hy speel op losskakel. SA rugbyprofiel Stormers profiel Geargiveer 12 Julie 2012 op Wayback Machine itsrugby.co.uk profiel


Lybius is 'n genus van voëls in die familie van Afrika-houtkappers (Lybiidae). Die genus omvat die volgende spesies: Lybius bidentatus Lybius chaplini Lybius dubius Lybius guifsobalito Lybius leucocephalus Lybius melanopterus Lybius minor Lybius rolleti Lybius rubrifacies Lybius torquatus - Rooikophoutkapper Lybius undatus Lybius vieilloti Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2013). IOC World Bird Names (weergawe 3.3). (en) Hierdie artikel is ’n saadjie. Voel vry om Wikipedia te help deur dit uit te brei.


Fred Zeilinga (gebore op 11 Desember 1992 in Ladysmith) is 'n Suid-Afrikaanse rugbyspeler wat vir die Vrystaat Cheetahs in die Curriebeker en die Cheetahs in Superrugby speel. Hy het voorheen vir die Natal Haaie en die Sharks gespeel. Profiel op sarugby.net Geargiveer 3 Mei 2014 op Wayback Machine Profiel op itsrugby.co.uk


Anderson Simas Luciano (Curitiba, 11 April 1976), beter bekend as Tcheco, is 'n voormalige Brasiliaanse sokkerspeler. Hy speel onder meer vir Paraná, Malutrom, Coritiba, Al-Ittihad, Grêmio en Corinthians. Kampioen van Paraná: 1996, 1997 Kampioen van Brasilië - Série C: 2000 Kampioen van Paraná: 2003, 2011 en 2012 Kampioen van Brasilië - Série B: 2010 King of Saudi Arabia Cup: 2003 Saudi Premier League: 2003 Copa da Ásia: 2004 Liga dos Campeões da AFC: 2004, 2005 Crown Prince Cup: 2004 Arab Champions League: 2005 Kampioen van Rio Grande do Sul: 2006 en 2007 Futpédia Geargiveer 11 Februarie 2009 op Wayback Machine CBF


Chionididae is 'n familie van voëls in die orde van steltloperagtiges (Charadriiformes). Die familie omvat een genus met 2 spesies. Voëls in die familie broei op sub-antarktiese eilande en die Antarktiese Skiereiland. Die grootskedebek migreer in die suidelike winter na die Falkland-eilande en die kusgebiede van suidelike Suid-Amerika. Hulle is die enigste voëlfamilie wat endemies in die Antarktiese streek broei. Verder is hulle ook die enigste Antarktiese voëls sonder gewebde voete. Genus Chionis Chionis albus - Grootskedebek Chionis minor - Kleinskedebek Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Mead, Christopher J. (2003). "Sheathbills". In Perrins, Christopher (red.). The Firefly Encyclopedia of Birds. Firefly Books. pp. 256–257. ISBN 1-55297-777-3. Onbekende parameter |coauthors= geïgnoreer (hulp) Hierdie artikel is ’n saadjie. Voel vry om Wikipedia te help deur dit uit te brei.


Die Donkerwangbossanger (Eremomela scotops) is 'n redelik algemene standvoël in breëblaarboomveld, veral miombobome; ook by mopanie- en rivierbos. Hulle kom gewoonlik in groepies voor. Die voël is 11 – 12 cm groot en weeg 8 - 11 gram. In Engels staan die voël bekend as die Green-capped Eremomela Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Eremomela scotops". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Sint Patricksdag of die Sint Patrickfees (Engels: Saint Patrick's Day; Iers: Lá Fhéile Pádraig) is 'n kulturele en godsdienstige feesdag wat op 17 Maart, die tradisionele sterfdag van Ierland se beskermheilige Sint Patrick (omstreeks 385-461), gehou word. Sint Patrick is in die laat 4de eeu in die Romeinse provinsie Britannia gebore vanwaar hy in die ouderdom van 16 ontvoer en as slaaf na Ierland geneem is. Hy het daarin geslaag om te ontsnap, maar het in 432 na Ierland teruggekeer om die Iere tot die Christendom te bekeer. Ná 'n lewe van diens en toewyding, waartydens hy talle kloosters, kerke en skole op die eiland gevestig het, is hy op 17 Maart 461 oorlede. Ná sy afsterwe het talle legendes rondom Sint Patrick begin groei. So is onder meer beweer dat hy alle slange uit Ierland verdryf het (slange is nie endemies aan die eiland nie, maar in die destydse konteks as metafore vir heidense gelowe gebruik wat deur Sint Patrick teruggedring is) en die klawer gebruik het om die leerstelling van die Drie-enigheid te verduidelik.


Ronnie Cooke (gebore in Pretoria, 5 April 1984) is ’n Suid-Afrikaanse rugbyspeler wat vir die Luiperds, Griekwas en Oostelike Provinsie in die Curriebeker- en Vodacombekerreekse gespeel het en vir die Cheetahs en die Kings in die Superrugbykompetisie. Cooke was ook ’n lid van die Suid-Afrikaanse span wat die 2005 Onder-21 Rugbywêreldbeker gewen het. Ronnie Cooke by SARugby.co.za Hierdie artikel is ’n saadjie. Voel vry om Wikipedia te help deur dit uit te brei.


Giscard Pieters (* 25 Julie 1978) is ’n Suid-Afrikaanse rugbyspeler wat vir die Griffons, Pumas, Blou Bulle, Goue Leeus en Vrystaat Cheetahs in die Curriebeker- en Vodacombekerreekse gespeel het en vir die Bulls en die Cheetahs in die Superrugbykompetisie. In 2004 vertrek Pieters na Engeland waar hy vir die Worcester Warriors in 2004-’05 en die Rotherham Titans in 2005-’06 uitdraf. In 2009 het Pieters hom tot afrigting gewend en teen 2020 is hy steeds betrokke by die Hoërskool Stellenberg se rugbyspanne. Giscard Pieters by SARugby.co.za Giscard Pieters by itsrugby.co.uk (en) "Pieters sluit by Worcester aan" (html). ercrugby.com. 13 Oktober 2004. Besoek op 18 Maart 2013.[dooie skakel] (en) "Giscard Pieters". premiershiprugby.com. Besoek op 18 Maart 2013.[dooie skakel] "Stellenberg Rugby" (html). Stellenberg Rugby. 17 November 2009. Geargiveer vanaf die oorspronklike op 3 Oktober 2018. Besoek op 18 Maart 2013.


Bevin Fortuin (* 6 Februarie 1979, George) is ’n Suid-Afrikaanse rugbyspeler en voormalige Springbok. Hy het die SWD Arende en Vrystaat Cheetahs in die Curriebeker- en Vodacombekerreekse verteenwoordig en ook vir die Cheetahs in die Superrugbykompetisie uitgedraf. Fortuin het in twee toetse vir die Springbokke gespeel, een in 2006 en die volgende in 2007. Fortuin was ook in die Southern Kings-span wat in 2009 teen die Britse en Ierse Leeus gespeel het. In 2011 het Fortuin die politiek betree en homself as kandidaat vir die Demokratiese Alliansie in die Suid-Afrikaanse munisipale verkiesing van 2011 beskikbaar gestel. Gunning, Eugene (22 Januarie 2011). "Fortuin se politiek pla rugbyende" (html). nuus24. Besoek op 19 Maart 2013. Bevin Fortuin by SARugby.co.za Bevin Fortuin by www.genslin.us/bokke


Werner Jacobus Serfontein is 'n Suid-Afrikaanse omroeper wat vir Suidkaap FM uitsaai. Serfontein is gebore op 9 November 1971 in Oudtshoorn. Na skool het hy die eertydse SAPD aangesluit. Hy het sy studie in Forensiese Kriminalistiek voltooi by UNISA in 2000. 'n Beroerte het hom gekelder en is na die SAPS-diensjaar vir Christus Span te Llandudno gestuur waar hy kampe aangebied het, onder andere leierskapkampe. Na ses maande het hy herstel en is hy terug na Oudtshoorn waar hy by die PKRS (CSI) gewerk het. Hy het saam met SAPS Maatskaplik begin kampe en groepsessies aanbied. By 'n SOLO outdoor experience-kamp te De Hoek, Oudtshoorn het 'n mnr Hans Oosthuizen hom gehoor op een van sy aanbiedings en voorgestel hy moet vir 'n stemtoets gaan by die plaaslike radiostasie, daardie tyd nog Reenboog FM in 2008. Werner het vir 2 jaar elke middag tussen 1 en 4 'n program aangebied. In Julie 2010 begin Werner by die nuutgevonde radio stasie Suidkaap Stereo, al het die radio weer 'n naamsverandering ondergaan in 2011 na Suidkaap FM. Werner skei sy vrou na 4 jaar en bedank by Suidkaap FM, SAPS en by Solo.


Mitsuru Komaeda (古前田 充, Komaeda Mitsuru?, 14 April 1950 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Tatsuhiko Seta (瀬田 龍彦, Seta Tatsuhiko?, 15 Januarie 1952 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Kozo Tashima (田嶋 幸三, Tashima Kozo?, 21 November 1957 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Toshihiko Okimune (沖宗 敏彦, Okimune Toshihiko?, 7 September 1959 -) is 'n voormalige Japannese sokkerspeler. Hy het vir die Japanse nasionale sokkerspan uitgedraf. National Football Teams Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


’n Molekulêre wolk is ’n soort interstellêre wolk waarvan die digtheid en grootte die vorming van molekules, gewoonlik molekulêre waterstof (H2), moontlik maak. In die Melkweg maak molekulêre gaswolke minder as een persent van die volume van die interstellêre medium uit, maar dit is die digste deel van die medium en bevat rofweg die helfte van die totale gasmassa aan die binnekant van die Son se galaktiese wentelbaan. Die grootste deel van die gas kom voor in ’n kring tussen 3,5 en 7,5 kiloparsek (11 000 en 24 000 ligjare) van die middel van die Melkweg af – die Son is sowat 8,5 kiloparsek van die middel af. Die algemene veronderstelling is dat nuwe sterre slegs binne molekulêre wolke kan vorm. Dit is vanweë hul lae temperatuur en hoë digtheid, aangesien die swaartekrag wat ’n wolk laat instort, hoër is as die interne druk wat ’n instorting voorkom. Daar is ook bewyse dat groot, stervormende wolke in ’n groot mate ingeperk word deur hul eie swaartekrag (nes sterre, planete en sterrestelsels), eerder as deur eksterne druk (soos wolke in die lug).


Die Kommunistiese Party van Namibië (KPN) is 'n kommunistiese politieke party in Namibië. Die party het aan die 2009-verkiesing deelgeneem, maar het nie enige setels gewen nie. Hierdie artikel is ’n saadjie. Voel vry om Wikipedia te help deur dit uit te brei.


Somerset-Oos was 'n kiesafdeling vir die Suid-Afrikaanse Volksraad vanaf die eerste verkiesing ná Uniewording op 15 September 1910 tot die laaste verkiesing op 6 September 1989. Dit het vir die eerste agt verkiesings bekendgestaan as Somerset en daarna van 1938 vir die daaropvolgende 13 algemene verkiesings tot 1989 as Somerset-Oos. Die Nasionale Party (N.P.) het die kiesafdeling keer op keer van 1920 af gewen, aanvanklik met klein meerderhede bo die Suid-Afrikaanse Party (S.A.P.), maar was van 1943 af, toe die Verenigde Party (V.P.) die N.P. teengestaan het, 'n veilige Nasionale setel. Die middelpunt van die kiesafdeling was die Oos-Kaapse dorp Somerset-Oos. Ander vername dorpe was met die jare, na gelang van die afbakening, Bedford, Jansenville, Pearston en Steytlerville. Gedurende die tyd van die Afrikanerbond is die kiesafdeling in die Kaapse Parlement deur die eerste eerste minister van die Kaapkolonie verteenwoordig en ná hom deur Johannes Arnoldus Vosloo (1867), die ouer broer van Lodewyk Johannes Vosloo (1873) en 'n neef van die latere Volksraadslid A.H. Vosloo, se vader, Jan Ernst Vosloo (1883).


Timocharis van Alexandrië (omstreeks 320–260 v.C.) was ’n Griekse sterrekundige en filosoof. Hy is waarskynlik in Alexandrië gebore en was ’n tydgenoot van Euklides. Die bietjie wat van Timocharis bekend is, kom uit aanhalings deur Ptolemaeus in die Almagest. Ptolemaeus het die deklinasie van 18 sterre gelys wat omstreeks 290 v.C. deur Timocharis of Aristillus aangeteken is. Tussen 295 en 272 v.C. het Timocharis onder meer vier maansverduisterings aangeteken. Sy waarnemings is van die oudste Antieke Griekse rekords wat aan ’n spesifieke datum gekoppel kan word. Die enigste vroeëre rekord is van ’n sonstilstand in 432 v.C. Die krater Timocharis op die maan is na hom genoem. Newton, R. R. (1974). "The obliquity of the ecliptic two millenia ago". Monthly Notices of the Royal Astronomical Society. 169: 331–342. Bibcode:1974MNRAS.169..331N. Jones, Alexander (1999). Astronomical papyri from Oxyrhynchus. 1–2. DIANE Publishing. p. 84. ISBN 0-87169-233-3. Evans, James (1998). The History & Practice of Ancient Astronomy. Oxford University Press US. p. 259. ISBN 0-19-509539-1. Blue, Jennifer.


Shuichi Gonda (gebore 3 Maart 1989) is 'n Japannese sokkerspeler. Hy het vir die Japanse nasionale sokkerspan uitgedraf. "National team squad". jfa.or.jp. Japan Football Association. Geargiveer vanaf die oorspronklike op 12 Maart 2020. Besoek op 15 Januarie 2014. Wikimedia Commons het meer media in die kategorie Shuichi Gonda. Japan National Football Team Database Hierdie artikel is ’n saadjie. Voel vry om Wikipedia te help deur dit uit te brei.


Bandar Abbas luister (hulp·inligting) (Farsi: بندرعباس) of Bandar-e ‘Abbās (Farsi: بندر عباس), gebruiklike geromaniseerde spellings: Bandar ‘Abbās, Bandar ‘Abbāsī en Bandar-e ‘Abbās; deur Portugese seevaarders en handelaars vroeër ook Cambarão en Porto Comorão, deur Engelse handelaars Gamrun en deur Nederlandse handelaars Gumrun genoem, is die administratiewe hoofstad van die Suid-Iranse provinsie Hormozgan en 'n belangrike seehawe aan die Persiese Golf met 'n bevolking van 426 323 in 2012. Die stad is genoem na sjah Abbas I die Grote, 'n heerser uit die Safawiede-dinastie, wat die seehawe in 1623 ná sy oorwinning in 'n seeslag teen die Portugese gestig het. Tussen 1793 en 1868 is die hawe deur Oman gepag. Nog in 1955 was Bandar Abbas maar 'n klein vissersdorp met 17 000 inwoners, en eers daarna is planne ontwikkel om die nedersetting tot 'n groot handelshawe uit te bou. Danksy sy strategiese ligging in die middel van die Straat van Hormuz, wat die Persiese Golf met die Golf van Oman verbind, dien die hawe as hoofbasis van die Iranse vloot.


’n Epog is op die geologiese tydskaal ’n tydperk wat korter as ’n periode en langer as ’n tydsnede is. Die Aarde is tans in die Holoseen-epog van die Kwartêre periode. Rotslae wat tydens ’n epog agtergelaat word, word ’n serie genoem. Series is onderafdelings van die stratigrafiese kolom wat nes epogs ’n onderverdeling van die geologiese tydskaal is. Nes ander geochronologiese verdelings, word epogs normaalweg onderskei deur aansienlike veranderings in rotslae. Epogs word veral gebruik vir die jonger Kainosoïkum-era, waarvan talle fossiele gevind is; paleontoloë het dus meer gedetailleerde kennis van gebeure in dié tyd. Die term word minder algemeen gebruik vir die ander eras en eons, aangesien minder fossiel-getuienis bestaan wat die mens ’n duidelike beeld van dié tydperke gee. Wikiwoordeboek het 'n inskrywing vir epog. Hierdie artikel is vertaal uit die Engelse Wikipedia


Ronél Gill is 'n Suid-Afrikaanse fantasieskrywer. Sy skryf onder die pennaam Petronel. Ronél Gill is op 9 Oktober 1969 gebore as die oudste van drie kinders in Krugersdorp, waar George Pratley die enigste Suid-Afrikaanse produk wat al op die maan was vervaardig. Toevallig ook in dieselfde jaar wat George se Pratley Putty saam met die Apollo 11 op die maan land, 1969. Sy was twee jaar oud toe haar ouers, Ernest en Ronel Combrink, Johannesburg toe verplaas is waar Ernest verbonde was aan die SAP se blitspatrollie-eenheid in Hillbrow. Dit is in Johannesburg waar haar broer Ernest jr. en haar suster Rina gebore word. Op vyfjarige ouderdom stuur haar ouers Ronél na haar ouma toe nadat haar suster met 'n niersiekte gediagnoseer word wat haar meer in die hospitaal as by die huis het. Dit is by ouma Nellie waar Ronél haar skoolloopbaan afskop aan die Laerskool Cluver in Witbank en dit is ook hier waar haar hartseer en verlange haar die eerste keer na 'n pen en skryfblok laat gryp het. Met haar hoërskoolloopbaan trek Ronél terug na haar ouers wat intussen Pretoria toe verhuis het.


Die Tweede Slaapkamer is 'n Afrikaanse rolprent wat op 1 Januarie 1962 vrygestel is. Die film handel oor 'n jonggetroude paartjie, wat vertolk word deur Susan Cloete en Jaco van der Westhuizen. Die twee verhuur hul spaarkamer aan 'n reeks eienaardige loseerders om ekstra geld te verdien. Gordon Vorster was beide die regisseur en draaiboekskrywer van die prent gewees. Die rolprent is 'n komiese spanningsprent. Susan Cloete as Maxie le Roux Jaco van der Westhuizen as Johan le Roux Gert van den Bergh Dale Swanepoel Christo Gerber Nicky Caras (aka Nicolette Caras) Pat Gill Ralph Loubser Len Lindeque George Canes Arthur Swemmer Wena Naudé Elsa Fouché Willem Loots Ernest Budricks Dulcie van den Bergh Douglas Fuchs Frances Fuchs Lourens Schultz Maxie en Johan le Roux verhuur hulle spaarkamer vir 'n ekstra inkomste, maar die loseerders is eksentriek en almal kom met hulle eie probleme. Die eerste huurder, Gysbert Papenfus is 'n abstrakte skilder wat van sy vrou se toorn probeer ontsnap, maar word uiteindelik na sy huis teruggesleep. Die volgende huurder, MC de Kort is 'n rokjagter, maar toe Johan agterkom hy flirt agter Maxie aan, skop hy hom summier uit.


Vir die gelyknamige teenpous sien Teenpous Johannes XXIII Pous Johannes XXIII was die 261ste pous van die Rooms-Katolieke Kerk van 1958 tot 1963. Hy was aan die bewind vir 4 jaar 7 maande en 6 dae. Pous Johannes is salig verklaar deur Pous Johannes Paulus II en heilig verklaar deur Pous Franciskus. Sy feesdag is op 11 Oktober die dag waarop die Tweede Vatikaanse Konsilie wat deur hom georganiseer is, geopen is. 10 Augustus 1904 – Priester van Bergamo. 19 Maart 1925 – Titulêr Aartsbiskop van Areopolis. 16 Oktober 1931 – Apostoliese delegaat na Bulgarye. 30 November 1934 – Titulêr Aartsbiskop van Mesembria en Apostoliese delegaat na Turkye en Griekeland. 22 Desember 1944 – Apostoliese nuntio na Frankryk. 12 Januarie 1953 – Kardinaal-priester van Santa Prisca. 15 Januarie 1953 – Patriarg van Venesië. 28 Oktober 1958 – Pous van Rome. Pous Johannes XXIII is gebore as Angelo Giuseppe Roncalli op 25 November 1881 in Sotto il Monte, naby Bergamo in Italië. Sy geboorteplek se naam is sedertdien verander na Sotto il Monte Giuseppe XXIII. Angelo is die vierde van dertien kinders van Giovanni Battista Roncalli en sy vrou Marianna Giulia Mazzolla.


Die Gouina-waterval is 'n informele naam vir die "Chutes de Gouina" (Frans) in die Sénégalrivier in Mali. Hierdie watervalle word deur die diaspora-gemeenskap die Diamo-waterval genoem as gevolg van die nabygeleë Maliese dorpie Diamo. Dit is ook al die Niagara-waterval van Mali genoem. Die Gouina-waterval is ongeveer 70 km noordoos van die myndorpie Sadiola in die verre-westelike gedeelte van Mali. Dit word gevind in die Senegalrivier, tientalle km stroomop van die voormalige Maliese hoofstad Kayes. Die waterval lê tussen die twee dorpies Bafoulabé (stroomop) en Diamou (stroomaf). Die Gouina-waterval is 'n indrukwekkende waterval, ongeveer 500 m wyd (afhangende van die seisoen), en ongeveer 16 meter hoog. Die volume water wat tydens die droë seisoen oor die watervalle loop is ongeveer 12-13m3 per sekonde, en in die nat seisoen tot soveel as 2 430 m3 per sekonde. Aan die bokant van die waterval word groot maalgate gevind (sommige 2 m x 2 m wyd, en tot 2 m diep). Hierdie maalgate kan slegs in die droë seisoen gesien word, wanneer die watervlakke laag is.


Die Steenloper (Arenaria interpres) is 'n algemene trekvoël by rotskuste en riviermondings en kom selde binnelands voor. Die voël is 21 – 25 cm lank, 90 - 150 g groot met 'n vlerkspan van 54 cm. In Engels staan die voël bekend as die Ruddy Turnstone. 'n Steenloper in sy nie-broeigewaad. Volwassene in broeigewaad op sy nes. Steenloper se eier. Wikispecies het meer inligting oor: Arenaria interpres Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Arenaria interpres". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Calidris is 'n genus van voëls in die familie strandlopers en snippe (Scolopacidae). Die genus omvat ongeveer 19 spesies. Voëls in die genus is klein tot mediumgrootte trekvoëls met lang vlerke en relatief kort snawels wat in die Arktiese-gebiede broei. Hulle vorm in die winter groot swerms langs riviermondings en kusgebiede. Calidris acuminata Calidris alba - Drietoonstrandloper Calidris alpina - Bontstrandloper Calidris bairdii - Bairdse strandloper Calidris canutus - Knoet Calidris ferruginea - Krombekstrandloper Calidris fuscicollis - Witrugstrandloper Calidris himantopus Calidris maritima Calidris mauri Calidris melanotos - Geelpootstrandloper Calidris minuta - Kleinstrandloper Calidris minutilla Calidris ptilocnemis Calidris pusilla Calidris ruficollis - Rooinekstrandloper Calidris subminuta - Langtoonstrandloper Calidris temminckii - Temminckse strandloper Calidris tenuirostris - Grootknoet Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Gill, F., Wright, M. & Donsker, D. (2010). IOC World Bird Names (weergawe 2.6). (en) Hierdie artikel is ’n saadjie. Voel vry om Wikipedia te help deur dit uit te brei.


Die Gladdeslapmispel (Lagynias lasiantha) is 'n klouterende struik of 'n pieperige boom wat groei in kusruigtes en aan woudrande. Die boom kom voor vanaf die suide van KwaZulu-Natal tot in die suide van Mosambiek. Die boom se blare is glasend groen wat aan die onderkant 'n ligte blougroen is. Die vrugte is neerhangend aan lang stele. Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Hierdie artikel is ’n saadjie. Voel vry om Wikipedia te help deur dit uit te brei.


Die Swartpenssuikerbekkie (Cinnyris shelleyi) is 'n seldsame standvoël en nomade in breëblaarboomveld. Die voël kom in die Oos-Caprivi voor. Die voël is 11 cm groot en weeg 9 - 11 gram. In Engels staan die voël bekend as die Shelley's Sunbird. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 Hierdie artikel is ’n saadjie. Voel vry om Wikipedia te help deur dit uit te brei.


Die Bosveld is 'n subtropiese bos- en struikveld ekostreek van Suider-Afrika. Dit sluit die meeste van die Limpopoprovinsie en 'n klein deel van die Noordwesprovinsie van Suid-Afrika in, asook die Sentraal- en Noord-Oostelike distrikte van Botswana, Matabeleland-Suid en 'n deel van die Matabeleland-Noord provinsies van Zimbabwe. Die hoogte van hierdie streek wissel van 750 tot 1 400 m en die jaarlikse reënval van 350 mm in die weste tot 600 mm in die noordooste. Daar is drie belangrike bergreekse in die streek: die Drakensberg-platorand wat deel van die oostelike grens van die Bosveld uitmaak en loop van Tzaneen in die noorde tot by Belfast in die suide; die Waterbergreeks wat strek vanaf Mokopane in die ooste tot by Thabazimbi in die weste; en die Soutpansberg net noord van Louis Trichardt. Laasgenoemde is die mees noordelike bergreeks in Suid-Afrika. Soos afgelei kan word uit die streek se naam, bestaan die Bosveld uit grasryke vlaktes besaai met digte trosse van bome en hoë struike. Die grasse wat hier voorkom, groei oor die algemeen hoog en welig, en verkleur vaal of bruin in die winter, wat die droë seisoen in die meeste van Suid-Afrika is.


Die Paddaboom (Tabernaemontana elegans) is 'n klein boom wat voorkom langs die kus van KwaZulu-Natal tot in Eswatini, Mosambiek, die noordelike dele van die Krugerwildtuin en in die oostelike hooglande van Zimbabwe. In die droë winter verloor die boom sy blare. Die groot vrugte (6–7 cm lank en 4–5 cm breed) is leeragtig of houtagtig. Wanneer hulle ryp is, splyt hulle oop en toon die geel pulp daarbinne. Dit word geëet deur mense, ape, bobbejane, renosters, neushoringvoëls en witoorhoutkappers. Die boom se nasionale nommer is 644. Loof Vrugte Alfabetiese lys van Suid-Afrikaanse bome "Tabernaemontana elegans". The Plant List (in Engels). Geargiveer vanaf die oorspronklike op 9 Oktober 2019. Besoek op 4 Augustus 2013. "PlanZAfrica" (in Engels). Geargiveer vanaf die oorspronklike op 20 Desember 2016. Besoek op 3 November 2016. https://www.treetags.co.za/national-list-of-indigenous-trees/ Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Paddaboom. Wikispecies het meer inligting verwant aan Paddaboom Hierdie artikel is ’n saadjie.


Die Langhium is ’n chronostratigrafiese etage sowel as geologiese tydsnede van onderskeidelik die sisteem en periode Neogeen (serie/epog Mioseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 15,97 tot 13,82 miljoen jaar gelede. Dit is voorafgegaan deur die Burdigalium en gevolg deur die Serravallium. Die Langhium is in 1864 deur die Italiaanse geoloog Lorenzo Pareto genoem na die Italiaanse streek Langhe in Piëmont. Die basis van die etage word gedefinieer deur die eerste voorkoms van die Foraminifera Praeorbulina glomerosa en die einde van die magnetiese chronosone C5Cn.1n, en die bokant deur die laaste voorkoms van die nannoplankton Sphenolithus heteromorphus. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Die Kalabrium is ’n chronostratigrafiese etage sowel as geologiese tydsnede van onderskeidelik die huidige sisteem en periode, die Kwartêr (serie/epog Pleistoseen). Dit verwys dus na ’n tydperk sowel as die gesteentes wat in dié tydperk gevorm het. Die tydperk was van sowat 1,806 tot 0,781 miljoen jaar gelede. Dit is voorafgegaan deur die Gelasium en gevolg deur die Ionium. Die basis van die Kalabrium word gedefinieer deur die laaste voorkoms van die nanoplankton Discoaster brouweri en die Foraminifera Globigerinoides extremus, en die eerste voorkoms van Gephyrocapsa spp.; die bokant word gedefinieer as die begin van die Middel-Pleistoseen en dus die omkering van die aarde se magneetveld tussen die magnetiese chronosones Matuyama en Brunhes. Gradstein et al. (2012) (en) Gradstein, F.M.; Ogg, J.G.; Schmitz, M.D. & Ogg, G.M.; 2012: A Geologic Time Scale 2012, Elsevier, ISBN 0444594256.


Brachystegia is 'n plant genus wat hoort tot die sub-familie Caesalpinioideae wat op sy beurt weer hoort tot die familie Fabaceae. Bergbrachystegia (Brachystegia glaucescens) Msasa (Brachystegia spiciformis) Mufuti (Brachystegia boehmii) Alfabetiese lys van Suid-Afrikaanse bome Watter Boom is dit? Eugene Moll 2013 ISBN 978 1 77007 832 1 Wikimedia Commons het meer media in die kategorie Brachystegia. Wikispecies het meer inligting verwant aan Brachystegia Hierdie artikel is ’n saadjie. Voel vry om Wikipedia te help deur dit uit te brei.


Volgens die taalfilosofie, is ŉ natuurlike taal (of gewone taal) enige taal wat op ŉ nie-vooraf-beraamde wyse tot stand kom as gevolg van die menslike intellek se ingebore vermoë tot taal. ŉ Natuurlike taal word algemeen gebruik vir kommunikasie, en kan gepraat word, met gebare gewys word, of geskryf word. Natuurlike taal word onderskei van kunsmatige tale en formele tale soos programmeertale of die "tale" gebruik in die studie van formele logika, veral wiskundige logika. Hoewel die presiese definisie verskil onder geleerdes, kan natuurlike taal breedweg gedefinieer word in kontras tot, aan die eenkant, kunsmatige of saamgestelde tale, soos rekenaarprogrammeertale onder andere Python en internasionale hulptale onder andere Esperanto, en aan die ander kant tot ander natuurlike kommunikasiestelsels soos die waggeldans van bye. Al is daar ŉ verskeidenheid natuurlike tale, besit enige kognitief normale menslike suigeling die vermoë om enige natuurlike taal aan te leer. Deur die verskillende natuurlike tale te vergelyk, hoop akademici om iets wys te raak oor die wese van menslike intelligensie en die ingebore neigings en beperkings, soms universele grammatika genoem, wat natuurlike taal vorm gee.


Die Akosombodam is dam in die Voltarivier in die suid-ooste van Ghana. Agter die wal is die Voltameer; die wêreld se grootste mensgemaakte meer volgens oppervlakte: 8,502 km2. Hidroëlektrisiteit word by die dam opgewek en die vermoë tans is 1,020 MW. Hierdie artikel is ’n saadjie. Voel vry om Wikipedia te help deur dit uit te brei.


Die Impalalelie (Adenium multiflorum) is 'n kremetartagtige, klein boompie wat voorkom vanaf die noorde van KwaZulu-Natal tot in Zimbabwe en Mosambiek. Die boom het opvallende, helderkleurige, trompetvormige blomme. Die boom produseer wit melksap en dra vir 'n kort tydjie glasende blare. Boom Blom Watter Boom is dit? Eugene Moll 2013 ISBN 978 1 77007 832 1 Alfabetiese lys van Suid-Afrikaanse bome Wikimedia Commons het meer media in die kategorie Impalalelie. Wikispecies het meer inligting verwant aan Impalalelie Hierdie artikel is ’n saadjie. Voel vry om Wikipedia te help deur dit uit te brei.


Charles Nqakula (gebore 13 September 1942) is 'n Suid-Afrikaanse politikus. Hy het vanaf September 2008 tot 2009 as die Minister van Verdediging gedien. Van Mei 2002 tot September 2008 was hy die Minister van Veiligheid en Sekuriteit. Op 24 Junie 2012 het die Suid-Afrikaanse president, Jacob Zuma hom as Suid-Afrika se hoë kommissaris in die Republiek van Mosambiek aangestel. Hierdie artikel is ’n saadjie. Voel vry om Wikipedia te help deur dit uit te brei.


Hendrik Jacobus "Kobie" Coetsee (19 April 1931 - 29 Julie 2000) was 'n Suid-Afrikaanse prokureur en politikus. Hy was van 7 Oktober 1980 tot 31 Maart 1993 die Minister van Justisie. Van 1 April 1993 tot 11 Mei 1994 het hy as die Minister van Verdediging gedien. Hy het ook as onderhandelaar vir die Nasionale Party tydens die land se oorgang na 'n volledige demokrasie opgetree. Na die verkiesing van 1994 is hy tot president van die senaat verkies (later na die Nasionale Raad van Provinsies hernoem). Hoewel die ANC 'n gemaklike meerderheid gehad het, beklee hy hierdie posisie tot in 1997. Hendrik Jacobus Coetsee is op 19 April 1931 in Ladybrand, 'n landboudorp in die Oos-Vrystaat, gebore. Hy het regte aan die Universiteit van die Vrystaat gestudeer en hom as 'n prokureur gekwalifiseer. Coetsee is in 1956 getroud en het twee seuns en drie dogters gehad, maar blykbaar 'n jarelange skelm verhouding met die politikus Adrienne Koch gehad. Hy is op 29 Julie 2000 in Bloemfontein aan 'n hartaanval oorlede. (af) 'n Lewe: Formidabele senator was ook minister se skelmpie.


Die rooskeelkolpensie (Hypargos margaritatus) is 'n endemiese, gelokaliseerde algemene standvoël in doringveldruigtes en kusstreke. Hulle drink dikwels vroeg soggens by poeletjies. Die voël is 12 cm groot en weeg 12 – 14 gram. In Engels staan die voël bekend as die Pink-throated Twinspot. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-928-1 BirdLife International (2012). "Hypargos margaritatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Die Rooikeelkolpensie (Hypargos niveoguttatus) is 'n gelokaliseerde algemene standvoël van digte ruigtes, welige plantegroei en woudrande. Hulle verkies vogtiger habitats as die Rooskeelkolpensie en is die broeigasheer vir die Groenblouvinkie. Die voël is 13 cm groot en weeg 13 - 17 gram. In Engels staan die voël bekend as die Red-throated Twinspot. Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Sasol Voëls van Suider-Afrika. Struik Nature. Vierde Uitgawe 2011. ISBN 978-1-77007-926-7 BirdLife International (2012). "Hypargos niveoguttatus". IUCN Rooilys van Bedreigde Spesies. Weergawe 2012.1. Internasionale Unie vir die Bewaring van die Natuur. Besoek op 16 Julie 2012.AS1-onderhoud: ref=harv (link) Hierdie artikel is ’n saadjie. Voel vry om Wikipedia te help deur dit uit te brei.


Little Mix is 'n musiekgroep wat in 2011 in Brittanje tot stand gekom het. Die groep bestaan uit Perrie Edwards, Jesy Nelson, Leigh-Anne Pinnock en Jade Thirlwall. Little Mix het die TV-kompetisie, "The X Factor" in 2011 met hulle liedjie "Cannonball" gewen. Hulle het wêreldwyde bekendheid verwerf met die vrystelling van hul nommer een-enkelsnit "Wings", gevolg deur hul debuutalbum DNA in 2012. Die groep het meer as 3 miljoen albums verkoop. DNA (2012) Salute (2013) http://www.huffingtonpost.co.uk/2013/06/05/little-mix-dna-chart-history_n_3390528.html Amptelike webtuiste Geargiveer 18 Oktober 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Daniël is die 27ste boek in die kanon van Hebreeuse Geskrifte wat as die Ou Testament in die Bybel opgeneem is. In hierdie boek bemoedig Daniël die volk, wat oor hulle geloof vervolg is, om selfs tot die dood te volhard. Die eerste ses hoofstukke handel oor Daniël en ander gelowiges in die tyd van die Babiloniese koning Nebukadneser en ander konings na hom. Die tweede gedeelte van die boek bevat veral visioene oor die wrede vervolging van die verbondsvolk in die tyd van die Siriese koning Antiogos Epifanes. Die visioene handel oor die stryd en opeenvolging van die wêreldryke en terselfdertyd oor die eindtyd. Die menslike ryke word in die visioene as diere voorgestel. Die Here oefen volle heerskappy uit oor alles; ook oor die magtige en korrupte wêreldmagte. In die Septuagint is daar drie toevoegings tot hierdie boek naamlik: Susanna, Asarja se gebed en Die Lied van die drie jong manne en Bel en die draak. Hierdie drie toevoegings is deel van die Apokriewe boeke. Die Bybel: Nuwe vertaling (Bybelgenootskap van Suid-Afrika) Lys van persone in die Bybel Wikiwoordeboek het 'n inskrywing vir Daniël.


'n Haker is die nommer 2 spelerposisie in rugby. 'n Haker is tipies effens kleiner as 'n stut, maar 2 keer so aggressief. Dis die ou wat die bal in die lynstaan ingooi, met 'n blitsige voet om 'n bal in die skrum te haak. Deesdae is hulle geneig om so groot soos 'n stut te wees (om op te maak vir lg. se gebreke). Hulle versteur gevolglik die balans in die skrum, en sukkel om 'n bal reguit in te gooi. Gevolglik erg gefrustreerd en geneig om strafskoppe af te staan. Hulle hoef gelukkig nie meer 'n bal in die skrum te haak nie, want dié word nou onder die slotte se voete ingegooi deur die skrumskakel. Onder deesdae se plaasvervangerreëls, word die no. 2 vervang deur no. 16 vanaf die reserwebank. Dit kan enige tyd gedurende die wedstryd gebeur, bv. as gevolg van 'n besering, maar meestal is dit 'n taktiese verandering tussen ongeveer die 50ste en 65ste minuut van die wedstryd.


Barbican Estate is 'n woonstelkompleks vir sowat 6 000 mense wat tussen 1965 en 1976 in die City of London, die historiese middestad van Londen, ontstaan het. Die buurt, wat tans veral finansiële instellings huisves, is gedurende die Tweede Wêreldoorlog swaar deur Duitse bomaanvalle getref. Die verwesenliking van die Barbican Estate-projek, wat volgens ontwerpe van die argitekte Chamberlin, Powell en Bon ontstaan het, was deel van 'n utopiese visie vir die heropbou van die Barbican-buurt ná die oorlog. Saam met woonstelgeboue het 'n aantal kulturele en opvoedkundige instellings in of naby die buurt ontstaan, waaronder die Barbican Arts Centre, die Londense Museum (Museum of London), die Guildhall-skool vir Musiek en Drama, die Barbican-biblioteek, die City of London School for Girls en 'n YMCA-gebou wat intussen gesluit is, wat saam die Barbican Complex vorm. Die kompleks, een van die bekendste voorbeelde van Britse brutalistiese boukuns in Londen, word bestuur deur die Barbican Estate Office, 'n departement van die City of London Corporation.


Randhart is 'n voorstad in Alberton, Gauteng. Volgens die 2011-sensus het Randhart 'n bevolking van 6 909 gehad, waarvan 79,9% Blankes was. Afrikaans (49,0%) en Engels (39,5%) is die grootste huistale. Alberante Albertsdal Brackendowns Brackenhurst Verwoerdpark 2011-sensus (Randhart) Hierdie artikel is ’n saadjie. Voel vry om Wikipedia te help deur dit uit te brei.


Casparus Petrus Hoogenhout (11 Maart 1843 – 13 Januarie 1922) was 'n vroeë Afrikaanse skrywer. Hy was 'n lojale ondersteuner van die Afrikaanse Taalbeweging; tewens was hy 'n stigterslid van die Genootskap van Regte Afrikaners en het reeds in 1873 in die taal begin skryf. Hy het waarskynlik van sy eerste vertalings van die Bybel in Afrikaans gedoen. Hy het ook dikwels bydraes vir Die Afrikaanse Patriot geskryf onder die naam Oom Jan wat Versies Maak. Hy skryf ook onder die skuilname Klaas Waarzegger Jr. en Cupido. Hy tree in 1908 af as onderwyser en is in 1922 oorlede. Een van sy bekendste aanhalings is: Casparus Petrus Hoogenhout is op 11 Maart 1843 in Amsterdam, Nederland gebore as die oudste kind van Nicolaas Hoogenhout (1818–1873, seun van Pieter Hoogenhout en Alida van Henten) en sy vrou Wynanda Elizabeth Imker (1823–1856, dogter en enigste kind van Casper Imker en Elizabet Smit). Hy het ’n suster Elizabeth (1844–1847) wat jonk oorlede is. Sy ander suster Alida is ’n paar dae na geboorte in 1846 oorlede.


Haggai is die 37ste boek in die kanon van Hebreeuse Geskrifte wat as die Ou Testament in die Bybel opgeneem is. Hierdie boek is die tiende van die sogenaamde twaalf Klein Profete. In 'n aantal kort boodskappe wat hy in 520 v.C. van die Here ontvang het, spoor die profeet die volk aan om die tempel te herbou. Die Here beloof voorspoed en vrede aan 'n gelouterde volk en verklaar dat Hy besondere eer aan sy dienaar Serubbabel sal gee. Haggai was 'n tydgenoot van Sagaria. Die Bybel: Nuwe vertaling (Bybelgenootskap van Suid-Afrika) Wikiwoordeboek het 'n inskrywing vir Haggai.


Elisha Collier (1788–1856) was 'n Amerikaanse ontwerper wat die 'flintlock'-rewolwer in ongeveer 1814 uitgevind het. Sy ontwerp was die eerste van sy soort. Sy wapen is een van die vroegste ware rewolwers, in teenstelling met die vroeëre peperkaste wat veelvuldige lope gehad het. Collier se rewolwer het nie self gedraai nie, maar het outomaties kruit in die pan losgelaat wanneer die hamer gespan word. Sedert 1819 het die maatskappy John Evans & Son die wapen in Londen geproduseer. Hierdie rewolwer was een van wapens wat die meeste deur die Britse leër in Brits-Indië gebruik is. Collier se rewolwer is in 1818 gepatenteer, geproduseer vanaf 1819 deur John Evans & Son van Londen, en in groot hoeveelhede gebruik deur die Britse magte in Indië. Meer as 10 000 Engelse pond in waarde (ongeveer 160 gewere) sou na bewering vir Indië gemaak en gekontrakteer word volgens Elisha H. Collier se getuienis in die patente-oortredingsverhoor van Colt teen die Massachusetts Arms Company in 1851. Maar verdere getuienis deur Collier dui daarop dat hierdie aantal slegs die verwagte vervaardiging was.


Novalis was die pennaam van Georg Philipp Friedrich Freiherr von Hardenberg (* 2 Mei 1772 in die kasteel Oberwiederstedt, destyds Keurvorstedom Sakse, tans in die deelstaat Sakse-Anhalt; † 25 Maart 1801 in Weißenfels), een van die beduidendste skrywers van die vroeë Duitse Romantiek wat hom naas sy literêre loopbaan ook as filosoof, juris en mynbou-ingenieur bekwaam het. Een motief uit sy romanfragment Heinrich von Ofterdingen, die Blou Blom as versinnebeelding van romantiese verlange, het later die sentrale simbool van die Romantiek geword. Vir baie is Novalis die ideaal van 'n hartstogtelike jong digter, maar biografieë soos dié van Gerhard Schulz wys daarop dat Novalis 'n veelsydige persoonlikheid was, diep gewortel in die leefwêreld en oortuigings van sy tyd. Natuurwetenskap en digkuns was in die laat 18de en vroeë 19de eeu nog nie streng van mekaar geskei nie, en die soektog na 'n verbinding tussen dié twee dissiplines het sentraal gestaan in sy werk. Met Novalis se ontydige dood in 1801 het dié soektog skielik tot 'n einde gekom. Georg Philipp Friedrich Freiherr von Hardenberg is in 'n ou adellike familie gebore.


Hierdie artikel handel oor die rivier in die Swartland, Vir ander betekenisse, sien Dieprivier (dubbelsinnig) Die Dieprivier loop uit die omgewing van Riebeek-Kasteel suidwaarts deur die Swartland tot waar dit by Milnerton in die Atlantiese Oseaan uitmond. By die Kasteelberg Natuurreservaat suidwes van Riebeek-Kasteel ontspring die Riebeeksrivier. Dit vloei dan net noord van die R46-provinsiale pad weswaarts en daar verander die naam na Dieprivier. In Malmesbury sluit die Platkliprivier van noordwes aan. Daarna loop dit suidwaarts verby die dorpies Abbotsdale, Kalbaskraal en Philadelphia. Suidoos van Philadelphia sluit die Mosselbankrivier vanaf Fisantekraal aan. By Klipheuwel vloei van oos die Klapmutsrivier vanaf die Agter-Paarl en Paardeberg op sy beurt in die Mosselbank. By die aansluiting van die Vissershokpad (M48) by die N7-nasionale pad draai die Dieprivier na wes van die hoofpad. Van hier af en en wes van Potsdamweg en Koebergweg is die rivierloop 'n vleiland. In die Rietvlei Natuurreservaat is die rivier gekanaliseer. By Woodbridge Island by Milnerton vloei dit met 'n wye vlak lagune die see in. Die rivier het in die verlede ook bekend gestaan onder die name Hollands Rietbeecq, Soutrivier en Vissershokrivier.


Chitungwiza — in die plaaslike omgangstaal dikwels Chi Town genoem — is 'n satellietstad sowat 30 km suid van die Zimbabwiese hoofstad Harare. Nadat 'n regeringsproklamasie in 1977 voorsiening vir die vestiging van Chitungwiza as selfstandige nedersetting gemaak het, is dit in die volgende jaar uit drie woonbuurte - Seke, Zengeza en St Marys - gevorm om die bevolkingsdruk op die hoofstad te verlig. Met 'n bevolking van 365 026 volgens die sensus van 2012 dien Chitungwiza - die derde grootste nedersetting in die land - tans veral as slaapstad vir pendelaars wat in Harare werk. Die stad beskik egter oor sy eie infrastruktuur met skole en hospitale. Dit is een van die vinnigste groeiende nedersettings in die land. Oyekan Owomoyela: Culture and Customs of Zimbabwe. Westport, CT: Greenwood Press 2002, bl. 9


Wannanosaurus ("Wannan-akkedis", na die plek waar dit ontdek is) was ’n genus dinosourusse uit die Campanium-tydsnede sowat 80 miljoen jaar gelede in wat nou Anhui, China, is. Die tipe-spesie, Wannanosaurus yansiensis, is in 1977 deur Lian-Hai Hou beskryf. Die enkele fossiel wat ontdek is, sluit in die gedeeltelike bokant van ’n skedel en onderkaak, ’n onder- en bobeen, en ’n deel van ’n rib. Omdat die bokant van die skedel plat is en groot openinge het, word dit beskou as ’n basale lid van Pachycephalosauria. Hoewel die oorblyfsels dié van ’n klein dier is met ’n lengte van minder as ’n meter, wys die saamgegroeide bene in die skedel dat hy volgroeid was toe hy dood is. Nes ander Pachycephalosauria was hy moontlik alles- of plantvretend en was sy kos plante na aan die grond en moontlik ook insekte. Hou Lian-Hai (1977). "A new primitive Pachycephalosauria from Anhui, China". Vertebrata PalAsiatica. 15 (3): 198–202. Maryańska, Teresa;


Seekos is enige vorm van seelewe wat deur die mens as voedsel beskou word. Seekos sluit duidelik vis en skulpvis in. Skulpvis sluit verskeie spesies van weekdiere, skaaldiere en stekelhuidiges in. Histories is soogdiere in die see, soos walvisse en dolfyne ook as kos verbruik, maar dit gebeur deesdae in 'n mindere mate. Eetbare seeplante, soos seewiere, kelp en mikro-alge, word oral oor die wêreld geëet as seekos, veral in Asië. Die oes van wilde seekos staan bekend as hengel en die verbouing van, en boerdery met seekos, staan bekend as akwakultuur, marikultuur, of in die geval van vis, visboerdery. Seekos word dikwels onderskei van vleis, maar dit is nog steeds dierlike produkte en uitgesluit van 'n streng vegetariese dieet. Seekos is 'n belangrike bron van proteïen in baie diëte dwarsoor die wêreld, veral in die kusgebiede. Die meeste van die seekosvangste word deur mense verbruik, maar 'n groot deel word ook as viskos gebruik om ander visse of plaasdiere mee te voer. Sommige seekos (kelp) word gebruik as voedsel vir ander plante (bemesting).


'n Droogte is 'n periode waartydens daar 'n tekort aan water is. Die hoofoorsaak van droogtes is 'n langdurige gebrek aan neerslag, veral in die vorm van reën, maar in gebiede waar grondwater belangrik is kan veranderinge in die ondergrondse watertafels ook na 'n waterskaarste lei. Droogtes wissel aansienlik in lengte; sommiges duur maande en jare, terwyl natter streke na slegs 'n paar weke sonder reën al 'n droogte kan ondervind. Droogtes kan aansienlike skade aan die ekonomie aanrig, die landbou lamlê en in ekstreme gevalle selfs na die ontvolking van hele streke lei. Ander effekte van droogte kan ondervoeding, hongersnood, grootskaalse migrasie en veldbrande wees. Robert K. Booth u. a.: A severe centennial-scale drought in midcontinental North America 4200 years ago and apparent global linkages. In: The Holocene. Band 15, 2005, S. 321–328 (doi:10.1191/0959683605hl825ft). Gerald Haug u. a.: Climate and the Collapse of Maya Civilization. In: Science. Band 299, 2003, S. 1731–1735. (doi:10.1126/science.1080444). John McK. Camp II: A Drought in the Late Eighth Century B. C.


Katoen is 'n sagte stapelvesel wat in 'n bol, of beskermende kapsule, rondom die saad van katoenplante van die genus Gossypium groei. Voorbeelde van die genus kom in Suid-Afrika as die wildekatoen voor. Die vesel is amper suiwer sellulose. Onder natuurlike toestande is die katoenbolle geneig om die verspreiding van die saad te verbeter, deur dit ligter te maak in wind. Die plant is 'n struik en is inheems aan tropiese en subtropiese streke dwarsoor die wêreld, insluitend Suid-Amerika, Afrika en Indië. Die grootste verskeidenheid van wilde katoenspesies is die eerste keer in Meksiko gevind, gevolg deur Australië en Afrika. Katoen is onafhanklik verbou in die ou en nuwe wêrelde. Die Engelse naam is afgelei van die Arabiese (al) quṭn قطن, wat reeds aan die begin van 1400 n.C. gebruik is. Die Spaanse woord "algodón" is ook afgelei van die Arabiese naam. Die vesel word gewoonlik in garing of draad gespin en daarna gebruik om 'n sagte tekstiel te maak wat "kan asemhaal".


Die NG gemeente Philadelphia is 'n gemeente van die Nederduitse Gereformeerde Kerk in die Sinode van Wes-en-Suid-Kaapland. Die gemeente is in 1863 gestig as die 90ste gemeente in dié kerkverband. Die gemeente was lank die oudste in die Ring van Koeberg, maar met die herindeling van ringe in die Sinode van Wes-en-Suid-Kaapland in 2015 het dié ring weggeval en is Philadelphia ingesluit by die Ring van Durbanville. Op kerklike gebied was die Koeberg, soos die streek waarin die dorpie Philadelphia geleë is, voor 1826 toegewys op die gemeente Swartland, Paarl en Kaapstad vir geestelike bearbeiding. In 1826 is die gemeente Tygerberg (tans Durbanville) gestig en Koeberg is beskou en behandel as 'n soort van buitewyk van daardie gemeente. Mettertyd het die Koeberg egter as 'n aparte entiteit begin groei en vorm aanneem. In 1858 is besluit om hier 'n kerkgebou vir die buitedienste op te rig. Op 31 Oktober 1858 het ds. J.J. Beck die hoeksteen van die eerste kerkgebou in die Koeberg gelê. Dié gebou is in 1860 voltooi.


Die suikerbeet of beetwortel (Beta vulgaris subsp. Vulgaris var. Altissima) is 'n wortelgewas wat gekweek word vir die ontginning van suiker. Die plant is 'n kweekproduk binne die beetspesie (Beta vulgaris subsp. Vulgaris). Daar bestaan 'n hele aantal rasse, wat verenig word onder die kultivargroep altissima. Die plant word tot 80 cm hoog; sy klein blomme is op 'n steel geplaas en het geen opvallende kleure nie. Van die suikerbeet word beweer dat die plant meer CO2 sou absorbeer as ander gewasse, maar hierdie bewering kon nog nie gestaaf word nie. Suikerpryse het aan die begin van die 19de eeu begin styg en vanweë 'n slaweopstand in Santo Domingo het invoere ook gekrimp. Gevolglik is alternatiewe bronne vir die vervaardiging van suiker gesoek. Suikerbeet is reeds in 1747 deur 'n Berlynse apteker, Andreas Sigismund Marggraf (1709-1782), as 'n suikerryke gewas uitgewys. 'n Leerling van Marggraf, Franz Karl Achard (1753-1821), het in 1786 oor die verkryging van suiker uit suikerbeet begin navorsing doen.


Grootegast is 'n voormalige munisipaliteit en 'n dorp in die provinsie Groningen in die noordooste van Nederland. In 1991 is die munisipaliteit Oldekerk by Grootegast aangesluit. Op 1 Januarie 2019 is Grootegast opgegaan in die nuwe munisipaliteit Westerkwartier. Doezum, Grootegast, Faan, Kornhorn, Kuzemer, Kuzemerbalk, Lutjegast, Niekerk, Oldekerk, Opende, Peebos, Sebaldeburen en De Snipperij. Abel Tasman, 1603 in Lutjegast Amptelike webwerf Geargiveer 21 November 2018 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Nota Vir die groente wat in Engels "Leek" genoem word, sien Prei. Leek is 'n voormalige munisipaliteit en 'n dorp in die provinsie Groningen in die noordooste van Nederland. Op 1 Januarie 2019 is Leek opgegaan in die nuwe munisipaliteit Westerkwartier. Bakkerom, Breemen, Blauw, Boerenstreek, Diepwel, Dwarshaspel, Enumatil, Heineburen, De Haspel, De Holm, Kokswijk, 't Kret, Leek, Lettelbert, Midwolde, Oostindië, Oostwold, De Poffert, Pasop, Tolbert, Veldstreek, Westerdijk, Zanddijk en Zevenhuizen Amptelike webwerf Geargiveer 22 Junie 2013 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Die volgende litostratigrafiese eenhede word aangetref: Supergroep (Engels: supergroup) – twee of meer groepe of alleenstaande formasies Groep (group) – twee of meer formasies Subgroep (subgroup) – soms word ’n groep in subgroepe verdeel Formasie (formation) – primêre eenheid in litostratigrafie Afsetting (member) – litologiese subafdeling van ’n formasie Laag (bed) – kenmerkende laag in ’n afsetting of formasie Hierdie artikel is ’n saadjie. Voel vry om Wikipedia te help deur dit uit te brei.


Deon Lotz (* 20 Julie 1964– ) is 'n Suid-Afrikaanse akteur en voormalige hotelbestuurder. Hy is bekend vir sy rolle is films soos Skoonheid, Roepman en Faan se Trein. Hy het in talle verhoogproduksies opgetree en ook radiowerk gedoen. Lotz was in 1982 hoofseun van die Hoërskool Zwaanswyk in Retreat, Kaapstad, en het 'n diploma van die Akademie vir Dramakuns (ADK) in Kaapstad verwerf en in die Drakensberg-seunskoor gesing. French Toast, 2015 Faan se Trein, 2014 as Dr André Dippenaar Cold Harbour, 2013 as Venske Musiek vir die Agtergrond, 2013 as Louis Mandela: Long Walk to Freedom, 2013 as Kobie Coetzee Verraaiers, 2013 as generaal Koos de la Rey Sleeper's Wake, 2012 as Roelf Venter Roepman, 2011 as Abram Rademan Skoonheid, 2011 as François van Heerden Master Harold... And the Boys, 2010 as polisieman Hansie, 2008 as Rory Steyn Anner House, 2007 (TV-fliek) as Werner Charlie Jade, 2005 (TV-reeks) as reddingswerker no.


Steinstücken is 'n woonbuurt met 'n bevolking van omtrent 300 in die uiterste suide van die stadsdeel Wannsee in die Berlynse stadsdistrik Steglitz-Zehlendorf. Ná die verdeling van Duitsland het dit ‘n enklawe van Wes-Berlyn in die Duitse Demokratiese Republiek (DDR) geword tot 1971-72 toe dit deur 'n nou korridor weer met Wes-Berlyn verbind is. Ná die bou van die Berlynse Muur in 1961 het Steinstücken 'n toevlugsoord vir vlugtelinge uit die DDR geword, insluitend omtrent twintig DDR-grenssoldate wat ontsnap het. Gevolglik is die oorspronklike staaldraadversperring deur 'n muur vervang. Wikimedia Commons het meer media in die kategorie Steinstücken. (en) Berlynse eksklawe Hierdie artikel is ’n saadjie. Voel vry om Wikipedia te help deur dit uit te brei.


Sir Percy Fitzpatrick en sy vrou Lady Fitz is by The Lookout langs die Sondagsrivier naby Kirkwood begrawe. Die terrein is in 1953 tot 'n nasionale gedenkwaardigheid verklaar. The Lookout lê effens noord van Sunland, 'n nedersetting aan die pad tussen Kirkwood en Addo. Fitzpatrick het die stukkie grond op die oostelike oewer gekoop sodat sy gaste vanaf daardie uitstekende rotspunt 'n onbelemmerde en besonder wye uitsig oor die landerye en lemoenboorde in die vrugbare Sondagsriviervallei kon kry. Boonop het hy daar 'n uitkyktoring laat bou met daaromheen die inheemse plante van die gebied. In 1953 het sy skoonseun en dogter die terrein aan die staat geskenk met 'n ruim bedrag vir die instandhouding daarvan. 'n Plaat aan die toring gedenk sir Percy se seun, Percy Nugent George Fitzpatrick, wat tydens die Eerste Wêreldoorlog in Frankryk gesneuwel het. Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. ISBN 0-620-00191-7


Bel en die draak is 'n Ou Testamentiese apokriewe boek. Dit is die derde en vorm saam met twee ander Apokriewe boeke Susanna en Asarja se gebed en Die Lied van die drie jong manne die drie toevoegings tot die boek van Daniël. Dit vertel die verhaal van koning Kores wat agterkom dat Daniël, sy vertroueling, nie die god Bel aanbid nie. Daniël bewys aan die koning dat Bel nie regtig lewe nie en die priesters van bel word dan deur die koning doodgemaak. In die tweede gedeelte word Daniël uitgedaag om 'n groot draak wat die Babiloniërs aanbid dood te maak, wat hy wel doen. In die laaste gedeelte probeer die Babiloniërs om van Daniël ontslae te raak deur die koning te forseer om hom in die leeukuil te gooi. Weereens help die Here vir Daniël. Niemand weet wanneer, waar en deur wie die boek geskryf is nie. Daar word geskat dat die boek tussen 150 tot 100 v.C. in Palestina 'n goeie raaiskoot is. Daar is twee weergawes van die verhaal, een wat in die Septuagint is en die ander is die weergawe van Theodosius.


As 'n getal dimensieloos is, het dit geen eenhede nie soos veral gesien in die berekening van wiskundige verhoudinge en breuke omdat die eenhede uitdeel soos bv. om die fraksie verlenging van 'n voorwerp te bepaal word verskil in lengte gedeel deur die oorspronklike lengte en dus deel die eenhede (in die geval meter) uit en al wat oor bly is 'n dimensielose getal. 6 m 2 m = 3 {\displaystyle {\frac {6m}{2m}}=3} vir 'n voorwerp wat van 2 m na 6 m verleng is Hieruit kan gesien word dat die verhouding tussen die voorwerp voor en na verlenging 'n faktor van een tot drie(1:3) het. Die faktor het geen eenheid nie. Wiskundige Verhoudinge Hoeke: radiale Solide hoek: Steradiale Spesifieke warmtekapasiteit Spesifieke gravitasie Reynoldsgetal Hierdie artikel is ’n saadjie. Voel vry om Wikipedia te help deur dit uit te brei.


÷ Die Trans-Sahel-Grootpad is 'n transnasionale hoofwegprojek, dit is Trans-Afrika hoofweg 5 in die transkontinentale padnetwerk. Die doel is om die hoofweg te plavei, te verbeter en makliker grensformaliteite te verskaf op 'n roete deur die suidelike rand van die Sahel-streek in Wes-Afrika tussen Dakar, Senegal in die weste en Ndjamena, Tsjad, in die ooste. Alternatiewe name vir die hoofweg is die Dakar-Ndjamena-hoofweg of Ndjamena-Dakar-hoofweg. Die hoofweg loop deur sewe lande en vyf nasionale hoofstede, en verbind streke van soortgelyke klimaat en omgewing wat reeds eeue lank kulturele en handelsbande het. Dit is een van twee Oos-Wes transnasionale verbindings in Wes-Afrika en loop in die binneland vir die meeste van sy lengte, ongeveer parallel met die Trans-Wes-Afrika-kushoofweg met 'n skeiding van ongeveer 900 km (559 myl).


.gb is 'n gereserveerde Internettopvlakdomein vir die Verenigde Koninkryk. Die domein is ingestel met RFC 920 in Oktober 1984 wat vir die skepping van domeins, die landkode afgelei het van die ooreenstemmende twee-letter kode in die ISO 3166-1 lys. Maar, die Britse domein .uk is 'n paar maande voor die samestelling van die lys apart geskep. Gevolglik is .gb nooit wyd gebruik nie. Dit is nie meer moontlik om onder hierdie domein te registreer nie. .gb is vir 'n aantal jare gebruik, hoofsaaklik deur Britse regeringsorganisasies en kommersiële e-posdienste wat van X.400-gebaseerde e-posinfrastruktuur gebruik gemaak het. Dit het vertaling tussen DNS domeine en X.400 adresse vergemaklik, wat ook "GB" as 'n landkode gebruik. J. Postel and J. Reynolds, Request for Comments: 920, Network Working Group, October 1984. Milton Mueller, Ruling the Root: Internet Governance and the Taming of Cyberspace, MIT Press, {{{date}}}. Crepin-Leblond, Olivier M. J. (2003). "International E-mail Accessibility" (in Engels).


Die Addis Abeba Bole Internasionale Lughawe (IATA-kode: ADD, ICAO: HAAB) bedien die stad van Addis Abeba, die hoofstad van Ethiopië. Dit is geleë in die Bole-gebied, 6 km (3.7 myl) suidoos van die middestad en 65 km (40 myl) noord van Debre Zeyit. Voorheen het dit bekend gestaan as die Haile Selassie I Internasionale Lughawe. Dit is die belangrikste sentrum van Ethiopian Airlines, die nasionale lugredery wat bestemmings in Ethiopië, die hele vasteland van Afrika bedien, asook ononderbroke diens lewer aan Asië, Europa, Noord-Amerika en Suid-Amerika. Dit is ook die basis van die Ethiopiese Lugdiensakademie. Teen Julie 2013 vertrek en arriveer meer as 150 vlugte per dag by die lughawe. Die lughawe is ook in staat om die reuse Airbus A380-800 te huisves. Underwood, John (12 April 1965). "The Number Two Lion in the Land of Sheba". Sports Illustrated. Besoek op 21 Julie 2013.(en) "Ethiopian – Aviation Academy". Ethiopian Airlines. Geargiveer vanaf die oorspronklike op 6 Augustus 2013. Besoek op 20 Julie 2013.


Woudgroen (Engels: Forest green) is die kleur van die plantegroei in 'n digte woud of plantasie. Volgens verskeie kleurskemas word Woudgroen as volg voorgestel: Lys van kleure


Volgens verskeie kleurskemas word mintgroen as volg voorgestel: Lys van kleure


Die Anton van Wouw-huis was die laaste tuiste en ateljee van die beeldhouer Anton van Wouw (1862-1945). Die huis, wat nou aan die Universiteit van Pretoria behoort, staan op die hoek van Clark- en Rupertstraat in Brooklyn, Pretoria. Die erf waarop die huis gebou is, het aanvanklik aan mnr J Brookes behoort. Die erf het drie keer van eienaar verwissel voordat Van Wouw dit in 1937 gekoop het. Van Wouw het die argitek Norman Eaton aangestel om die huis as woonplek en ateljee te ontwerp en die huis is in 1938 voltooi. Van Wouw wat 'n natuurliefhebber was, het Eaton aangesê om ‘n woning te ontwerp waar argitektuur en die natuur ‘n verwantskap met mekaar het. Van Wouw het in die huis gewoon vanaf 1939 tot en met sy dood op 30 Junie 1945. Professor en mev S F Oosthuizen van die Universiteit van Pretoria het daarna in die huis gewoon tot en met 1973. Dr Anton Rupert van die Rembrandt Groep, het op 16 November 1973 aangekondig dat die groep ‘n donasie aan die Universiteit van Pretoria gemaak het om die Van Wouw Huis aan te koop, en die huis het die universiteit se eiendom geword.


In die teorie van relatiwiteit is tydsrekking of tydsvertraging of tydsdrywing (Engels: "time dilation" of "clock drift") die werklike verskil van tydsverloop tussen twee gebeure soos gemeet deur waarnemers wat óf relatief tot mekaar beweeg óf in verskillende swaartekragmassas geleë is. Om tydsrekking te help verduidelik, het Stephen Hawking dit in sy boek A Brief History of Time gedemonstreer met 'n sterrekundige op aarde en 'n ruimtereisiger wat in 'n swartkolk inval (LW, die gravitasiekrag in 'n swartkolk is baie sterk, dus verloop tyd baie stadig) (vry vertaal): Die ruimtereisiger is geskeduleer om die gebeurtenisgrens te bereik teen 12:00 in die middag, soos gemeet op sy horlosie. Soos hy daarna val, kyk 'n sterrekundige van die aarde af met 'n teleskoop na die ruimtereisiger se horlosie en sien dat dit stadiger en stadiger loop. Die sterrekundige se muurhorlosie loop een uur terwyl die ruimtereisiger se horlosie slegs een minuut aanskuif van 11:57 na 11:58. En dan neem dit 'n dag op aarde sodat die ruimtereisiger se horlosie aanskuif van 11:58 tot 11:59!


Bolandstadion is 'n rugbystadion in Wellington, Wes-Kaap. Dit kan ongeveer 3 500 toeskouers akkommodeer. Die Boland Kavaliers gebruik die stadion as hulle tuisveld. Lys van stadions in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Thomas Maskew Miller (1863 - 1926) was 'n Suid-Afrikaanse boekhandelaar en uitgewer. Miller begin sy bekende uitgewery in 1893 as 'n familiebesigheid nadat hy aanvanklik by Darter Brothers & Walton gewerk het. Hy het takke in Kaapstad, Pretoria en Bulawayo geopen. Aanvanklik voer hy boeke en skryfbehoeftes van die buiteland in, maar het later self boeke begin publiseer. Die takke in Pretoria en Bulawayo is slegs van 1901 tot 1914 bedryf. In 1924 het die firma 'n beperkte maatskappy geword en die drukkery se naam is na Maskew Miller Beperk verander. Die twee drukkerye het 24 kinderboeke oor die tyd gedruk, hoewel hulle hoofsaaklik op handboeke vir skole gefokus het. Hulle reeks vir kinders het poësie, fiksie en kortverhale ingesluit, asook 'n reeks genaamd Maskew Miller se Afrikaanse Leesboekies. Maskew Miller se maatskappy het in 1983 met Longman saamgesmelt om Maskew Miller Longman te vorm. Vandag is Maskew Miller Longman deel van Pearson Education, wat op sy beurt deur Pearson plc besit word. Enkele van die boeke wat hy uitgegee het ter illustrasie: Maskew Miller's Miniature English Dictionary in the Simplified (Kollewijn) Dutch Spelling.


Hrabowe (Oekraïens: Грабове, Russies: Грабово) is 'n dorp in die ooste van Oekraïne in die Donetsk-oblast. Die dorp lê oos van stad Donetsk aan die Mius-rivier, wat tewens die grens tussen die Donetsk- en die Loehansk-oblast vorm. Volgens die Oekraïense sensus van 2001 het die plek 'n bevolking van 1 000 inwoners. Op Donderdag, 17 Julie 2014 stort Malaysia Airlines-vlug 17 naby die dorp neer. Wrakstukke is oor 'n oppervlak van 15 km versprei. Al 298 insittendes kom in die ramp om. "Облікова картка". Besoek op 18 Julie 2014. "Hrabove". Besoek op 18 Julie 2014. Hierdie artikel is ’n saadjie. Voel vry om Wikipedia te help deur dit uit te brei.


Roodeplaat Natuurreservaat is 'n beskermde gebied wat aangrensend aan die Roodeplaatdam geleë is, 22 km noordoos van Pretoria, Gauteng. In 1972 het die Departement van Waterwese en Bosbou die bestuur van die Roodeplaatdam-gebied oorgedra aan die Afdeling Natuurbewaring van die ou Transvaalse Provinsiale Administrasie (TPA). Hul mandaat was om die gebied te ontwikkel as 'n natuurreservaat en buitelug-ontspanningsfasiliteit vir Pretoria se inwoners. Die reservaat is in 1977 geproklameer. Acacia karroo in bloeityd. 'n Waterbok in die Roodeplaat-natuurreservaat. 'n Miskruier in die reservaat. Rotheca hirsuta, Roodeplaat-natuurreservaat 'n Kewer in die reservaat. 'n Bontsprinkaan op 'n kaalgevrete takkie. Roodeplaat Natuurreservaat - ekologiese bestuursplan[dooie skakel], Augustus 2007, Gautengse Departement van Landbou en Landelike Ontwikkeling. Nie-amptelike gids vir die reservaat Roodeplaat inligting by Southern African Birding Geargiveer 1 Desember 2008 op Wayback Machine (en) "Overview of Roodeplaat Dam". Terrestial Ecosystem Monitoring. European Communities. Geargiveer vanaf die oorspronklike op 2009-01-07. Besoek op 2008-11-25.


Sparken is 'n skaatspark naby Hamnmagasinet en die Ume-rivier in die sentrum van Umeå, Swede. Die park is direk onder die Tegsbron-brug oor die rivier gebou. Dit is ongeveer 20 meter breed en 120 meter lank. Die park se naam is deur middel van 'n kompetisie bepaal. Dit is deur 'n verwysingsgroep ontwikkel en die Kanadese firma New Line Skateparks INC was vir die finale ontwerp verantwoordelik. Die park is van beton gebou met relings en 'n omringende heining. Die bouwerk is in 2009 voltooi en was die eerste deel van 'n groot projek waarin die stad se sentrum vernuwe is. In 2012 het die park die Sveriges Arkitekter Övre Norrlands Arkitektur-prys gewen. Bord wat besoekers verwelkom en die reëls uitspel Sparken in Maart 2014 Sparken in die winter van 2011 Sparken in die somer van 2011 (sv) Die Sparken-skaatspark se webtuiste


Om nie met die Ribble-rivier in Wes-Yorkshire verwar te word nie. Die Ribble (Engels: River Ribble) is 'n rivier wat deur Noord-Yorkshire en Lancashire, graafskappe in Noordelike Engeland, vloei. Hierdie artikel is ’n saadjie. Voel vry om Wikipedia te help deur dit uit te brei.


Gamla bron (die Ou Brug) is 'n brug in die Sweedse stad Umeå. Hierdie brug is die oudste oorblywende brug oor die rivier Ume. Die brug is 301 meter lank en is in 1863 geopen. In die verlede is tolgeld vir die gebruik van die brug gehef. Tans is die brug net vir voetgangers en fietsryers toeganklik. Tussen 1894 en 1895 is die oorspronklike houtstruktuur van die brug vervang en het die brug sy huidige voorkoms gekry. (sv) Umeås historia 1810—1896 Geargiveer 7 Januarie 2019 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


Silvertown is 'n nywerheidsgebied aan die noordoewer van die Teemsrivier wat administratief deel uitmaak van die Londense distrik Borough of Newham. Die buurt is vernoem na die nyweraar Samuel Winkworth Silver (1791–1855) wat hier in 1852 'n rubberaanleg gevestig het. Silvertown word tans deur twee groot aanlegte oorheers - Tate & Lyle se suikerraffinadery (wat in 1880 opgerig is) en John Knight ABP se karkasverwerkingsaanleg. Die buurt se industriële geskiedenis word oorskadu deur die ontploffing van 50 ton TNT op die werksterrein van Brunner Mond & Company, 'n chemiese aanleg naby West Ham waar ammunisie vervaardig is, op 19 Januarie 1917. Die ongeluk het 73 menselewens geëis en verwoesting gesaai in die fabriek se omgewing. Die ontploffing se drukgolf het vensters in die Savoy-hotel laat bars en 'n huurmotor in Pall Mall byna omgegooi. London City-lughawe, een van vyf lughawens in of naby die Britse hoofstad, is aan die oostelike kant van Silvertown geleë. Derek Pratt: London's Waterways. Exploring the capital's rivers and canals. London: A&C Black 2014, bl. 83 Newham Recorder, 16 Julie 2016: Silvertown explosion brought the realities of WW1 to Newham.


Ongebleik is die kleur naaste aan dié van ongebleikte linne. Ongebleik is 'n term wat gebruik word om garing of materiaal, soos sy of linne, in hul oorspronklike toestand te beskryf, wat nie gebleik of gekleur is nie. In die meeste Westerse tale is die naam afgelei van die Franse woord "ecru", wat letterlik "ruwe" of "ongebleik" beteken. Die kleur ongebleik is moeilik om te definieer omrede die oorspronklike kleur van natuurlike tekstielvesels verskil van vesel tot vesel en word ook beïnvloed deur baie faktore, soos of dit verwerk of gewas is, of nie. Tot op hede word hierdie term ook gebruik om 'n ligte kleur soos beige aan te dui. Tot in 1930 is die term "ecru" as 'n sinoniem van beige gebruik, maar tans word die twee kleure verskillend gelys. Volgens verskeie kleurskemas word ongebleik as volg voorgestel: Lys van kleure Hierdie artikel is ’n saadjie. Voel vry om Wikipedia te help deur dit uit te brei.


Die 18de Dinastie (ook Dinastie XVIII geskryf; 1543–1292 v.C.) is waarskynlik die bekendste van al die dinastieë van Antieke Egipte. Dit het van die bekendste farao's gehad, onder andere Toetankamen, wie se graf in 1922 deur Howard Carter ontdek is en wêreldwyd ’n sensasie veroorsaak het. Ander bekende farao's sluit in Hatsjepsoet (1479–1458 v.C.), die langs regerende vroulike farao van ’n plaaslike dinastie, Achenaten (1353–1336 v.C.), die "heidense" farao, en sy koningin, Nefertiti. Die 18de Dinastie word dikwels saam met die 19de en die 20ste Dinastie beskou as die Nuwe Ryk. Die farao's van die 18de Dinastie het sowat 250 jaar lank regeer (omstreeks 1543–1292 v.C.). Die bekendstes was: Kuhrt, Amélie (1995). The Ancient Near East: c. 3000–330 BC. Londen: Routledge. ISBN 978-0-415-01353-6. Aidan Dodson, Dyan Hilton: The Complete Royal Families of Ancient Egypt. The American University in Cairo Press, Londen 2004 "Hatshepsut: from Queen to Pharaoh, an exhibition catalog from The Metropolitan Museum of Art" (aanlyn beskikbaar as pdf) Wikimedia Commons het meer media in die kategorie 18de Dinastie van Egipte.


Aksiaal verwys na 'n as of sentrale lyn. Die aksiale skelet, as voorbeeld, verwys na die sentrale gedeelte (die as) van die geraamte, wat uit die skedel en werwelkolom met borsbeen en ribbes bestaan. Abaksiaal is iets wat weg van die as geleë is Adaksiaal verwys na iets wat aan die kant van die as is, of na die as gerig is. Biaksiaal of tweeassig verwys na twee asse, sodat beweging in twee vlakke moontlik is. 'n Biaksiale gewrig, as voorbeeld, is 'n gewrig waarby beweging om twee dwarsasse, reghoekig tot mekaar, moontlik is. Unaksiaal of eenassig verwys na een as wat ander eienskappe het as die (radiale) vlak loodreg daaraan. 'n Voorbeeld is dubbelbreking wat een- of tweeassig kan wees. Ko-aksiaal verwys na 'n gemeenskaplike as, soos 'n koaksiale kabel. Aksiale presessie Radiaal Hierdie artikel is ’n saadjie. Voel vry om Wikipedia te help deur dit uit te brei.


Beta (hoofletter Β, kleinletter β) is die tweede letter van die Griekse alfabet. In die Griekse numeriese stelsel het dit 'n waarde van 2. Die Latynse B en die Cyrilliese В is van die Griekse beta afkomstig. Hierdie artikel is ’n saadjie. Voel vry om Wikipedia te help deur dit uit te brei.


Termunten is 'n dorp in die munisipaliteit Eemsdelta in die provinsie Groningen in Nederland. Tot 1990 het Termunten 'n eie munisipaliteit gehad. Die Ursuskerk van Termunten is gebou in die 13de eeu. Die huidige kerk is gebou op die fondamente van 'n ouer kruiskerk uit die 12de eeu. Hierdie artikel is ’n saadjie. Voel vry om Wikipedia te help deur dit uit te brei.


Ksi (hoofletter Ξ, kleinletter ξ) is die veertiende letter van die Griekse alfabet. In die Griekse numeriese stelsel het dit 'n waarde van 60. Hierdie artikel is ’n saadjie. Voel vry om Wikipedia te help deur dit uit te brei.


Archosauria is ’n groep Diapsida-amniote waarvan die lewende lede bestaan uit voëls en krokodilagtiges. Dit sluit ook in alle uitgestorwe dinosourusse, krokodilagtiges en pterosourusse. Die klade is ’n kroongroep wat die laaste gemeenskaplike voorsaat van lewende voëls en krokodille insluit. Dit sluit twee klades in: Pseudosuchia (alle krokodille en hul uitgestorwe vewante) en Avemetatarsalia (voëls en hul uitgestorwe verwante soos nie-vlieënde dinosourusse en pterosourusse). Hierdie artikel is ’n saadjie. Voel vry om Wikipedia te help deur dit uit te brei.


Iguanodon ("iguana-tand") is ’n genus dinosourusse wat rofweg tussen die eerste van die vinnige, tweevoetige Hypsilophodontidae van die Middel-Jura-periode en die Hadrosauridae van die Laat Kryt voorgekom het. Hoewel baie spesies van die Laat Jura tot die Laat Kryt in die genus geklassifiseer is, het navorsing in die eerste dekade van die 21ste eeu daarop gedui dat daar net een goed bevestigde spesie, I. bernissartensis, is. Dié het van die Laat Barremium- tot Vroeë Aptium-tydsnede geleef, tussen 126 en 125 miljoen jaar gelede. Iguanodon was groot, stewige plantvreters. Hulle het onder meer groot stekels aan hul duime gehad wat moontlik gebruik is om hulself teen aanvallers te beskerm. Carpenter, K.; Ishida, Y. (2010). "Early and "Middle" Cretaceous Iguanodonts in Time and Space" (PDF). Journal of Iberian Geology. 36 (2): 145–164. doi:10.5209/rev_JIGE.2010.v36.n2.3.


Iguanodontia, of die iguanodonte, was ’n klade plantvretende dinosourusse wat van die Middel-Jura tot die Laat Kryt geleef het. Van die lede is Camptosaurus, Callovosaurus, Iguanodon, Tenontosaurus en Hadrosauridae. Iguanodonte was een van die eerste groepe dinosourusse wat ontdek is. Hulle is van die bekendste dinosourusse en was van die mees uiteenlopende en wydverspreide herbivoorgroepe van die Kryt-periode. Hulle was gewoonlik groot diere; sommige soos Shantungosaurus was tot 15 m lank en het tot 8 ton geweeg, omtrent so groot soos die grootste vleisvretende dinosourusse. Die kladogram hier onder volg die ontleding van Butler et al (2011). McDonald, A.T.; Kirkland, J.I.; DeBlieux, D.D.; Madsen, S.K.; Cavin, J.; Milner, A.R.C.; Panzarin, L. (2010). Farke, Andrew Allen (red.). "New Basal Iguanodontians from the Cedar Mountain Formation of Utah and the Evolution of Thumb-Spiked Dinosaurs". PLoS ONE. 5 (11): e14075. doi:10.1371/journal.pone.0014075. PMC 2989904. PMID 21124919. Richard J. Butler, Jin Liyong, Chen Jun, Pascal Godefroit (2011).


Koringblomblou is die kleur wat die koringblom voorstel. Dit is 'n middelblou kleur. Volgens verskeie kleurskemas word koringblomblou as volg voorgestel: Lys van kleure


Marthinus Cornelius Ellnarius (Tienie) van Schoor (1920 - 2009) was 'n bekende historikus en outeur van talle boeke oor die geskiedenis van die Afrikaner en die Tweede Vryheidsoorlog. Hy het dit as sy lewenstaak gesien om die geskiedenis van die ABO deeglik na te vors en te boekstaaf, en het veral in die Vrystaatse Driemanskap, pres. Theunis Steyn, genl. Christiaan de Wet en ds. J.D. Kestell belanggestel. Tienie van Schoor is op 24 November 1920 in Bloemfontein gebore. Hy het aan die Hoërskool Jan van Riebeeck in Kaapstad gematrikuleer. Daarna verwerf hy sy meestersgraad in geskiedenis met lof aan die Universiteit van die Vrystaat, en sy doktorsgraad aan die Potchefstroomse Universiteit. Vanaf 1949 was hy tien jaar lank geskiedenisonderwyser by die Hoërskool Sentraal in Bloemfontein. In 1959 het hy geskiedenis-dosent aan die Vrystaatse Universiteit geword. Hy was van 1977 tot 1985 die departementshoof. Van Schoor was vanaf 1963 lid van die Nasionale Vrouemonumentkommissie en was vir 16 jaar ook die voorsitter daarvan. Van Schoor is op 25 Julie 2009 op 88-jarige ouderdom in Kleinmond in sy slaap oorlede. Hy is deur sy vrou Betha, ses kinders en elf kleinkinders oorleef.


Sjepseskaf (ook Sebercheres of Shepseskaf) was ’n Egiptiese farao van die 4de Dinastie tydens ’n tydperk bekend as die Ou Ryk. Hy het tussen ses en agt jaar lank regeer, vanaf omstreeks 2510 v.C. Die enigste bedrywighede wat vir seker aan hom toegeskryf kan word, is die voltooiing van die kompleks by die Piramide van Menkaoere en die bou van sy eie mastaba by Suid-Saqqara, die Mastabet el-Fara'oen ("steenbank van die farao"). Sjepseskaf se familie is onseker. Die Egiptoloog George Andrew Reisner meen hy was Menkaoere se seun na aanleiding van ’n verordening waarvolgens hy Menkaoere se dodetempel voltooi het. Dit kan egter nie as bewys dien nie, want die verordening maak geen melding van die verwantskap tussen die twee farao's nie. Verder het die voltooiing van die krafkelder van ’n afgestorwe koning deur sy opvolger nie daarop gedui dat hulle pa en seun is nie. Die ma, vroue en kinders van Sjepseskaf is onbekend. As Menkaoere wel sy pa was, kon sy ma enigeen van sy twee vroue gewees het: Chamerernebty II of Rechetre.


Sjepseskare (ook bekend as Sjepseskare Isi en onder die Hellenistiese naam Sisires volgens Manetho) was ’n Egiptiese farao van die 5de Dinastie tydens ’n tydperk bekend as die Ou Ryk. Sommige kenners glo hy het van omstreeks 2455 tot 2448 v.C. regeer. Sy troonnaam beteken "Edel is die siel van Ra". Hy is een van die farao's met die kortste bewind en sommige Egiptoloë soos die Tsjeg Miroslav Verner glo hy het net ’n paar maande lank regeer na aanleiding van sy onvoltooide piramide by Aboesir, waarvan die basis skaars voltooi was voor werk gestaak is, asook vanweë die min artikels wat die koning noem. Tog dui sowel die Turynse Koningslys as Manetho sy bewind as sewe jaar aan. Die enigste bekende artefakte uit Sjepseskare se bewind is ’n paar kleiseels van Aboesir, waar die koning moontlik begrawe is, en twee silinderseels volgens Verner. Verner glo ook Sjepseskare het Neferefre opgevolg en was nie sy voorganger nie, na aanleiding van die ontdekking in 1982 van verskeie nuwe kleiseels met Sjepseskare se naam Horus Sechemkaoe in die oudste deel van Neferere se dodetempel by Aboesir wat nie gebou was voor Neferefre se dood nie.


't Zandt is ’n dorp in die munisipaliteit Eemsdelta in die provinsie Groningen in Nederland. Tot 1990 het 't Zandt sy eie munisipaliteit gehad. Die dorp het 'n kerk uit die 13de eeu. Die oudste deel van die Mariakerk is die skip in romanogotiese styl. Die koor, in gotiese styl, is uit die 15de eeu. Die losstaande toring is aan die oostelike sy, normaalweg staan die toring aan die westekant. Wikimedia Commons het meer media in die kategorie 't Zandt. Hierdie artikel is ’n saadjie. Voel vry om Wikipedia te help deur dit uit te brei.


Susereiniteit is die heerskappy van 'n soewereine staat oor ’n ten dele selfstandige staat. Die term is oorspronklik gebruik om die verhouding tussen die Ottomaanse Ryk en sy omliggende gebiede te beskryf. Dit verskil van soewereiniteit in die opsig dat dit slegs beperkte selfregering bied, onderhewig aan reëls wat aan hulle opgelê is. Op 3 Augustus 1881 is die Konvensie van Pretoria onderteken en ontvang die Zuid-Afrikaansche Republiek sy selfregering terug, onderhewig aan Britse susereiniteit. Brittanje sou ondermeer beheer hê oor die Republiek se buitelandse betrekkings en die sluiting van ooreenkomste met vreemde moondhede. Die ZAR verloor sy naam en staan daarna as die Transvaal bekend. 'n Hedendaagse voorbeeld van susereiniteit is die mag wat die staat Israel oor die Palestynse Owerheid uitoefen. Hierdie artikel is ’n saadjie. Voel vry om Wikipedia te help deur dit uit te brei.


Bondi-blou is 'n liggroen-blou kleur en 'n variant van die kleur siaan. Bondi Blue as 'n kleur is geskep deur Apple vir sy oorspronklike iMac rekenaar. Dit is so genoem weens die waterkleur langs die strand by Bondi Beach in Sydney, Australië. Kommentators het opgemerk dat Bondi Beach gewild is vir navigeer (seilboot watersport), terwyl die iMac navigeer op die internet ("web surf") bevorder. "Bondi Blue" is ook 'n handelsnaam vir sekere Australiese wyne wat deur Evans & Tate Beperk besit word. Hulle wyne sluit Chardonnay, Merlot en Shiraz in. Volgens verskeie kleurskemas word bondi-blou as volg voorgestel: Lys van kleure


Lisjt (Arabies: اللشت), ook Lisht of el-Lisht, is ’n Egiptiese dorp suid van Kaïro en ’n dodeakker van farao's uit die Middelryk van Egipte. Dit sluit twee konings se piramides in: Amenemhat I en Senoesret I. Hulle is omring deur kleiner piramides vir lede van die koninklike familie en baie mastabas van amptenare en hul familielede. Die grafkelders is tydens die 12de en die 13de Dinastie opgerig. Die terrein is ook bekend vir die grafkelder van Senebtisi, wat ongeskonde ontdek is en ’n stel juweliersware bevat het. Die piramide van Senoesret I is die bes bewaarde een uit dié tydperk. Die terrein, sowat halfpad tussen Dahsjoer en Meidoem en sowat 100 km suid van Kaïro, is dalk in die omgewing van die antieke stad Itjtawy (waarvan die presiese ligging nie bekend is nie), wat die hoofstad van Egipte was tydens die 12de Dinastie. Amenemhet I het die hoofstad in 2000 v.C. van Thebe na die geheimsinnige stad Itjtawy geskuif omdat dit naby die oase Fajoem was. Kort hierna het hy sy piramide begin bou. Dit is in die noordelike deel van die dodeakker.


Les Brodrick (19 Mei 1921 - 8 April 2013) was 'n vlugluitenant in die Britse Lugmag tydens die Tweede Wêreldoorlog. Hy was die 52ste persoon wat uit die Stalag Luft III kamp via die Harry-tonnel ontsnap het. Hy is saam met twee ander makkers gevang toe hulle in die bitter koue skuiling in 'n huis gesoek het wat vol Duitse soldate was. Sy twee makkers is tereggestel, maar Brodrick is teruggestuur na Stalag Luft III. Hy is op 8 April 2013 in KwaZulu-Natal oorlede. Ander Suid-Afrikaners wat saam met hom ontsnap het is Johannes Gouws en Roger Bushell. Klip in Hitler se skoen; Rapport; 30 Maart 2014


Samuel Johnson Engelse skrywer, digter en leksikograaf Gebore 18 September 1709 in Lichfield, Staffordshire, Engeland Oorlede 13 Desember 1784 in Londen, Engeland Bekende werke A Dictionary of the English Language (1755) Rasselas (1759) A Journey to the Western Islands of Scotland (1775) Lives of the Most Eminent English Poets (1779-81) Eggenote Elizabeth Jervis Porter (1689-1752) Samuel Johnson (* 18 September 1709, † 13 Desember 1784), dikwels net Dr Johnson genoem, was 'n Engelse skrywer wat as digter, essayis, moralis, literatuurkritikus, biograaf, redakteur en leksikograaf 'n bydrae van blywende betekenis tot die Engelse literatuur gelewer het. Johnson, 'n toegewyde wetenskaplike, Anglikaan en konserwatiewe politikus (Tory), staan sentraal in James Boswell se Life of Samuel Johnson, een van die mees gewaardeerde biografiese werke in die Engelse literatuur. Johnson, 'n boorling van Lichfield in die graafskap Staffordshire, was die seun van 'n boekhandelaar en het sy skoolopleiding by die Lichfield Grammar School ontvang.


Carl Reiner (20 Maart 1922 – 29 Junie 2020) was 'n Amerikaanse akteur en komediant. Hy het nege Emmy-pryse en een Grammy-prys oor sy loopbaan gewen. Reiner was van Joodse afkoms. Hy was in The Bronx, New York Stad gebore. Hy was met Estelle Reiner (née Lebost, 1914–2008) getroud. Hulle het drie kinders: akteur Rob Reiner (gebore 1947), skrywer Annie Reiner (gebore 1957) en akteur-regisseur Lucas Reiner (gebore 1960). Enter Laughing (1958) 2000 Years With: Carl Reiner & Mel Brooks (met Mel Brooks, 1960) All Kinds of Love (1993) Continue Laughing (1995) How Paul Robeson Saved My Life (and Other Mostly Happy Stories) (1999) The 2000 Year-Old Man in the Year 2000: The Book (1999) My Anecdotal Life: A Memoir (2003) NNNNN: A Novel (2006) Tell Me Another Scary Story... But Not Too Scary! (met James Bennett) (2009) Just Desserts: A Novellelah (2009) Tell Me a Silly Story (met James Bennett) (2010)


Tentergate is 'n nedersetting in die landelike Oos-Kaap, Suid-Afrika. Onder die vorige politieke bedeling (tot 1994) was dit in die Ciskei-tuisland geleë. Lys van dorpe in Suid-Afrika "Hoofplek Tentergate". Sensus 2011.


Stuart Scott Bullock is 'n Amerikaanse akteur en komediant. Sy is veral bekend vir haar rolle in TV-reekse, maar sy het ook in 'n paar suksesvolle rolprente gespeel. S. Scott Bullock is op 7 Mei 1956 in Santa Monica, Kalifornië in die Verenigde State van Amerika gebore. The Ant Bully - Die donker gloeiwurm Barnyard: The Original Party Animals - Eddy Defending Your Life - Daniel se vader Life Stinks - Woedend gas by partytjie Jimmy Neutron's Nicktoon Blast - Goobot / Elvis Ooblar The Lion King's Timon & Pumbaa - Fred Attack of the Killer Tomatoes: The Animated Series - F. T. Back at the Barnyard - Eddy Barnyard Commandos - Eddy Bonkers - Skunky Skunk / Mnr. Big The New Adventures Of Captain Planet - Argos Bleak Crashbox - Captain Bones / Lens McCracken Danny Phantom - Dash Baxter / Klemper / Cujo the Ghost Dog / Walker's Goons / Addisionele stemme Dink, the Little Dinosaur - Flapper Frankenthumb - Dr. Frankenthumb / Burgemeester / Minister Invader Zim - Mr. Elliot Super Robot Monkey Team Hyperforce Go!


Rigoletto is 'n opera in drie bedrywe deur Giuseppe Verdi. Die Italiaanse libretto is deur Francesco Maria Piave geskryf, en is gebaseer op die toneelstuk Le roi s'amuse deur Victor Hugo. Oostenrykse sensors het destyds nog beheer oor die noord-Italiaanse teaters uitgeoefen, en het ernstige besware daaroor gehad. Nogtans kon die opera 'n triomfantelike premiere beleef by die La Fenice-operahuis in Venesië op 11 Maart 1851. Dit word algemeen beskou as die eerste van die opera-meesterstukke wat Verdi se middel- tot laat-loopbaan sou oplewer. Die tragiese verhaal wentel om die wellustige Hertog van Mantua, sy boggelrug-hofnar Rigoletto, en Rigoletto se aanvallige dogter Gilda. Die opera se oorspronklike titel, La maledizione (Die vloek), verwys na die vervloeking van die hertog en Rigoletto deur 'n howeling wie se dogter deur die hertog verlei is ná Rigoletto se aanmoediging. Die vloek tree in werking wanneer Rigoletto se dogter Gilda op die hertog verlief raak en haar lewe opoffer om hom te red van die sluipmoordenaars wat deur haar vader gehuur is.


Giovanni Battista Riccioli (17 April 1598 – 25 Junie 1671) was 'n Italiaanse astronoom en 'n Katolieke priester in die Jesuïete-orde. Hy is onder meer bekend vir sy eksperimente met slingergewigte en vallende liggame, vir sy bespreking van 126 argumente rakende die beweging van die aarde, en vir die bekendstelling van die huidige skema vir lunêre nomenklatuur. Riccioli is gebore in Ferrara, Italië. Hy is opgeneem in die Jesuïete op 6 Oktober 1614. Na afhandeling van sy novisiaat, het hy sy studies in geesteswetenskappe in 1616 opgeneem, aanvanklik te Ferrara, en daarna te Piacenza. Van 1620 tot 1628 het hy filosofie en teologie studeer by die Kollege van Parma. Die Parmese Jesuïete het 'n volgehoue eksperimenteringsprogram gehad, onder meer met vallende liggame. Een van die bekendste Italiaanse Jesuïete van die tyd, Giuseppe Biancani (1565–1624), was 'n dosent te Parma toe Riccioli daar ingeskryf het. Riccioli vermeld Biancani met dankbaarheid en admirasie. Biacani was ontvanklik vir nuwe astronomiese idees soos die bestaan van maanberge en die veranderlike aard van die hemele, en was 'n medewerker van die Jesuïet-astronoom Christoph Scheiner (1573–1650) tydens sy sonvlekwaarnemings.


Die Atlantiese drilvis (Torpedo nobiliana) is 'n drilvis wat voorkom vanaf die Wes-Kaap tot by Port Elizabeth. In Engels staan die vis bekend as die Black torpedo en die South coast torpedo. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Notarbartolo di Sciara, G., F. Serena, N. Ungaro, F. Ferretti, H.A. Holtzhausen and M.J. Smale (2009). "Torpedo nobiliana". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur.AS1-onderhoud: meer as een naam: authors list (link) AS1-onderhoud: ref=harv (link) Wikimedia Commons het meer media in die kategorie Atlantiese drilvis. http://www.fishbase.us/summary/Torpedo-nobiliana.html Hierdie artikel is ’n saadjie. Voel vry om Wikipedia te help deur dit uit te brei.


Amenhotep III (Egipties: Amāna-Ḥātpa, "Amoen is Tevrede") was die negende farao van Antieke Egipte se 18de Dinastie. Hy het sy pa, Toetmoses IV, opgevolg. Sy bewind was een van vooruitgang en artistieke glans terwyl Egipte die hoogtepunt van sy internasionale mag bereik het. Wikimedia Commons het meer media in die kategorie Amenhotep III. Hierdie artikel is vertaal uit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Ramses II (ook bekend as Ramses die Grote) was die derde farao van Antieke Egipte se 19de Dinastie. Hy word dikwels beskou as die grootste, mees gevierde en magtigste farao. Sy opvolgers en latere Egiptenare het hom die "Groot Voorouer" genoem. Hy het verskeie militêre veldtogte na die Levant gelei en Egipte se beheer oor Kanaän hervestig. Hy het ook veldtogte in die suide in onder meer Nubië gevoer. Ramses is op 14-jarige ouderdom deur sy pa, Seti I, as troonopvolger aangewys. Hy het die troon vermoedelik in sy laat tienerjare bestyg en van 1279 tot 1213 v.C. oor Egipte regeer – altesaam 66 jaar en 2 maande, volgens beide die Egiptiese historikus Manetho en Egiptiese kontemporêre historiese rekords. In die vroegste deel van sy bewind het Ramses II gekonsentreer op die bou van stede, tempels en monumente. Hy het die stad Pi-Ramses in die Nyldelta gestig as sy nuwe hoofstad en basis vir sy veldtogte teen Sirië. Dit is gebou op die ruïnes van die stad Avaris, die hoofstad van die Hyksos toe hulle Egipte oorgeneem het, en was ook die ligging van die hooftempel van Set.


Die Boogbek-sandkruiper (Rhina ancylostoma) kom voor in die Indiese-Pasifiese area, die Rooisee en aan die ooskus van Afrika van Oman tot by Durban. Die volwassenes se rug is grys of bruinerig met verspreide, dowwe kolle op en wit aan die onderkant. Die jonger visse het swart kolle of twee swart bande tussen die oë terwyl die lyf hoofsaaklik swart is met wit kolle op. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 McAuley, R. and L.J.V. Compagno (2003). "Rhina ancylostoma". IUCN Rooilys van Bedreigde Spesies. Weergawe 2012.2. Internasionale Unie vir die Bewaring van die Natuur.AS1-onderhoud: ref=harv (link) Last, P.R.; Stevens, J.D. (2009). Sharks and Rays of Australia (second uitg.). Harvard University Press. pp. 299–300. ISBN 0-674-03411-2.AS1-onderhoud: meer as een naam: authors list (link) http://www.fishbase.org/summary/Rhina-ancylostoma.html Wikimedia Commons het meer media in die kategorie Boogbek-sandkruiper.


'n Woordkorrelaat is 'n onafhanklike komponent wat 'n sterk ooreenkoms vertoon met 'n afhanklike komponent, met ander woorde 'n stam wat 'n ooreenkoms vertoon met die betekenis en vorm van 'n affiks. Dit kan dus waargeneem word as 'n samestelling. 'n Samestelling kan nie beskryf word as 'n komposisie van woorde nie, omdat woorde onafhanklik in sinne voorkom wat 'n sekere betekenis en vormveranderinge vertoon, as gevolg hiervan kan ons sê dat stamme woordkorrelate vertoon. Wanneer samestellings ontleed word, sien ons dat stamme meestal 'n ooreenkoms vertoon met woorde. Voorbeelde: Om samestellings volgens hul vorm in te deel, word daar gebruik gemaak van die woordsoortelike verband wat die woordkorrelate in samestellings met onafhanklike woorde wat in sintaktiese verbinding vertoon. Stam: 'n Morfeem wat selfstandig is en aan ander morfeme of stamme kan verbind om 'n komplekse woord te vorm. Voorbeeld: hond- en tand- in hondetand, rak- en boek- in boekerak. Affiks: 'n Morfeem wat nie as 'n woord kan optree nie en wat aan 'n stam verbind om dit te verbuig of af te lei.


Ses oorlogskepe van die Britse Vloot het reeds die naam HMS Ocean gedra. Die naam Ocean het die lys van name wat gekies word vir Britse oorlogskepe in 1759 begin, toe die Koninklike Vloot beslag gelê het op die Franse skip met die naam Ocean. Die Britte het die Franse tegnologie van hierdie skip en bestudeer en bewonder, maar die skip was eers in 'n swak toestand voordat dit deur 'n nuwe een vervang is. HMS Ocean (1761), was 'n 90-kanonlinieskip gebou in 1761. HMS Ocean (1805), was 'n 98-kanonlinieskip te water gelaat in 1805, wat aktief was in die Napoleontiese Oorloë, en later opgegradeer na 'n 110-kanon eerste-koers. HMS Ocean (1862) is oorspronklik gebou as 'n Bulwark-klas houtskroef linieslagskip ontwerp om 91 kanonne te dra. Daar is egter aan die orde verander en sy is uiteindelik in 1863 te water gelaat as 'n Prince Consort-klas gepantser met 24 kanonne. In die laat 1860's het sy as vlagskip gedien vir die bevelvoerder van die Britse Vlootmag in Suidoos-Asië en China en na 'n aktiewe diens van ses jaar afgelê in 1872.


Die 26ste eeu v.C. het geduur van 2600 tot 2501 v.C. Omstreeks 2900–2334 v.C.: Die Mesopotamiese oorloë van die Vroeë Dinastie duur voort. Omstreeks 2600 v.C.: Die Indusvallei-beskawing word magtiger. Omstreeks 2600 v.C.: Voorpaleistydperk, Fase I, in Kreta. Omstreeks 2589 of 2601 v.C.: Farao Cheops kom aan die bewind. Omstreeks 2575 v.C.: Ou Ryk in Antieke Egipte (4de Dinastie), Snofroe is farao. Omstreeks 2558 of 2570 v.C.: Chafra se bewind begin in Antieke Egipte. Omstreeks 2550 v.C.: Die jaar waarin die Groot Piramide van Giza na raming voltooi is. Omstreeks 2550 v.C.: Mesannepada is koning van Ur. Omstreeks 2533/2 v.C.: Menkaoera se bewind in Antieke Egipte begin. Omstreeks 2510-2460 v.C.: Ti kyk na ’n seekoeijag (die grafkelder van Ti in Saqqara, 5de Dinastie van Antieke Egipte) word gemaak. Omstreeks 2500 v.C.: Die legendariese Sanhuangwudi-linie van leiers in China word deur Huang Di gestig.